cyanic-selkie/wikianc huggingface dataset:
སྔོ་ཚལ་
ཕོ་ནི་འདས་དང་གཞན་བསྒྲུབ་ཕྱིར།། མ་ནིང་གཉིས་ཀ་ད་ལྟ་ཆེད།། མི་ནི་བདག་དང་མ་འོངས་ཕྱིར།། ཤིན་ཏུ་མོ་ནི་མཉམ་པས་སོ། །
རྗེས་འཇུག་ཡི་གེ་བཅུ་པོ་ལ། ། ཕོ་མོ་མ་ནིང་གསུམ་དུ་དབྱེ། ། ཕོ་ལ་སྐྱེས་བུ་རབ་འབྲིང་གསུམ། ། མོ་ལ་མོ་དང་ཤིན་ཏུ་མོ། །
ཇི་ལྟར་འཇུག་བྱེད་ཅི་ཕྱིར་འཇུག། གང་ལ་ཡི་གེ་ཐམས་ཅད་ལ།། གང་གིས་བཅུ་པོ་དེ་དག་གིས། ། ཇི་ལྟར་རྣམ་པར་གཉིས་ཡིན་ཏེ། །
སྒྲ་ཡི་འཇུག་ཚུལ་དོན་གྱི་ཚུལ། ། ཕོ་གསུམ་མོ་གཉིས་མ་ནིང་གསུམ། ། དྲག་ཞན་བར་མ་གསུམ་དུ་འཇུག། དྲག་པ་གསུམ་གྱི་ནང་ཕྲད་དམ། །
གལ་ཏེ་ཞན་པ་ནང་ཕྲད་ན། ། དེ་ལའང་ནང་གི་ཆ་ཤས་ཀྱིས། ། དེ་ཡང་དྲག་ཞན་གཉིས་སུ་དབྱེ། ། མ་ནིང་གསུམ་དུ་གང་གཏོགས་པ། །
དྲག་དང་ཕྲད་ན་དྲག་པར་འགྱུར། ། ཞན་དང་ཕྲད་ན་ཞན་པར་འགྱུར། ། གཉིས་ཀ་དག་དང་༡༤ཕྲད་གྱུར་ན། ། དེ་ནི་གཉིས་ཀ་ཅན་དུ་འགྱུར། །
གཉིས་ཀ་དག་དང་མ་ཕྲད་ན། ། གང་དུ་ཡང་ནི་མི་འགྱུར་རོ། ། དེ་ནི་སྒྲ་ཡི་འཇུག་ཚུལ་ལོ། ། དོན་ནི་༡༥རྣམ་པར་གཉིས་ཡིན་ཏེ། །
སྔ་མ་གང་ལྟར་འགྱུར་བ་དང༌། ། ཕྱི་མ་གང་ལྟར་འགྱུར་༡༦བའོ། ། སྔ་མ་སྔོན་འཇུག་ལྔ་༡༧བཞིན་སྦྱར།། ཕྱི་མ་དག་གི་འདྲེན་ཚུལ་ནི། །
ཕོ་ཡིས་ཕོ་ཡིག་མིང་མཐར་དྲངས། ། མོ་ཡིས་མོ་ཡིག་མིང་མཐར་དྲངས། ། མ་ནིང་གིས་ནི་མ་ནིང་ངོ༌། ། དེ་ཉིད་རང་གི་སྒྲ་མཐུན་༡༨པའི། །
ཆོས་དངོས་ལས་དང་བྱེད་པ་དང༌། ། སྦྱིན་དང་འབྱུང་ཁུངས་འབྲེལ་བ་དང༌། ། གནས་དང་བོད་པའི་སྒྲ་ཡང་དྲང༌། ། གཞན་ཡང་སླར་བསླུ་ལྷག་བཅས་དང༌། །
འབྱེད་སྡུད་བསྣན་དང་བདག་པོ་དང༌། ། དགག་སྒྲུབ་རྒྱན་དང་དུས་ལའང་འཇུག། དེ་དག་སྔ་ཤུགས་འདྲེན་པས་འབྱུང༌། ། དེ་དག་ནང་གསེས་གང་འཇུག་པ། །
མཐར་སྦྱར་འོག་མའི་མིང་དོན་ལས། ། སྤྱི་འཇུག་ཡོད་དམ་བྱེད་པ་ཡོད། ། དེ་བཞིན་ཆེད་༡༩བྱེད་རྟེན་བྱེད་དང༌། ། ལས་བྱ་བླང་བྱ་བསྒྲུབ་པར་བྱ། །
སྔོན་དུ་འོས་པ་གནས་པའམ། ། གཞན་ཡང་ཚིག་དོན་གོང་འོག་ཏུ། ། བསྡུ་རྒྱུ་ཡོད་དམ་མེད་པ་དང༌། ། གོང་མ་ལས་ཀྱང་དེ་བཞིན་ཏེ། །
རྣམ་གྲངས་དག་ནི་བཀོད་པ་ལས། ། བསྐྱར་༢༠བ་ཡོད་དམ་མེད་པ་དང༌། ། ཕོ་སྒྲ་དང་ནི་མོ་སྒྲ་དག ། མིང་གི་མཐའ་ན་ཡོད་མེད་དང༌། །
རྒྱན་དུ་གྱུར་བ་རྣམ་ལ་ཡང༌། ། དོན་ལ་སྙེག་པ༢༡ཡོད་མེད་དང༌། ། བསྟན་བྱ་ལྷག་མ་ཡོད་མེད་དང༌། ། ཚིག་དོན་རྫོགས་དང་མ་རྫོགས་ཀྱིས། །
དེ་དག་ནང་གསེས་རྣམ་པར་དབྱེ། ། ཅིའི་ཕྱིར་འཇུག་པ་བྱེད་ཅེ་ན།། ཡི་གེའི་ཁོང་ནས་མིང་དབྱུང་སྟེ།། མིང་གི་ཁོང་ནས་ཚིག་ཕྱུང་ནས།།
ཚིག་གིས་༢༢དོན་རྣམས་སྟོན་པར་བྱེད།།༢༣
མོ་ཡི་ཡི་གེ་མེད་པ་ན།། ཕོ་ཡིག་བརྗོད་པ་མེད་པར་འགྱུར།། ཕོ་ཡིག་དེ་དག་རྣམས་ལ་ཡང༌།།
འཇུག་པ་བཅས་པ་མེད་པ་ན༢༤།། མིང་དང་ཚིག་ཀྱང་གསལ་མི་ནུས།། མིང་ཚིག་གསལ་བ་མེད་ན་ནི།། དོན་རྣམས་བརྗོད་པ་མི་འགྱུར་རོ།།
དེ་ལྟར་གྱུར་༢༥ན་འཇིག་རྟེན་ན།། དོན་མཚོན་༢༦བརྗོད་པ་ཀུན་ཀྱང་མེད།། རིག་བྱེད་སྨྲ་བའང་ཡོད་མི་འགྱུར།། ཉན་ཐོས་རང་རྒྱལ་སངས་རྒྱས་ཀྱི༢༧།།
བསླབ་པ་རྣམས་ཀྱང་མེད་པར་འགྱུར།། ཇི་ལྟར་འཇིག་རྟེན་སེམས་ཅན་དག། ཕུང་པོ་ཁམས་དང་སྐྱེ་མཆེད་དང༌།།
གྲུབ་མཐའ་གཞན་ཡང་ཡོད་མོད་ཀྱང་༢༨།།
རང་ཉིད་ཀྱིས་ནི་མི་ཤེས་བཞིན།། དེ་བཞིན་ཡི་གེ་འཇུག་ཚུལ་རྣམས།། སྨྲ་བ་ཀུན་༢༩ལ་གནས་གྱུར་ཀྱང༌།། རང་ཚུལ་དེ་དག་མི་ཤེས་པས།།
དོན་གྱི་སྦྱོར་བ་ག་ལ་ཤེས།། དེ་ཕྱིར་སྨྲ་བའི་དབང་ཕྱུག་གི༣༠། རྗེས་སྨྲས་འདི་ཀུན་རྟོགས་གྱུར་ཅིག། ༣༡བྱཱ་ཀ་ར་ཎའི་རྩ་བ་བརྒྱད་པ་ལས་ཀུན་ཏུ་བཟང་པོའི་བྱཱ་ཀ་ར་ཎཱ་གཉིས་པའི་སྐབས་ཏེ་དྲུག་པའོ།།༣༢ །།
ཞུས་དག་པ། ན་ག་སངས་རྒྱས་བསྟན་དར། ཚེ་བརྟན་དབྱངས་སྐྱིད། ཚེ་རིང་ཕུན་ཚོགས། ཇུས་འགོད་པ། དདདདདདད དཔེ་སྐྲུན་འགན་ཁུར་བ།
རྟགས་ཀྱི་འཇུག་པའི་རྣམ་བཤད་མཁས་པའི་དགོངས་རྒྱན།
རྩོམ་པ་པོ། བེ་རི་དགེ་བཤེས་འཇིགས་མེད་དབང་རྒྱལ་གྱིས་བརྩམས། དྒ་ས་བོད་ཀྱི་དོེ་མཛོད་ཁང་ནས་དཔེ་སྤྲུན་དང་འགྲེལ་སྤེལ་བྱས། དཔར་སྐྲུན་བྱ་ཡུལ། ལྡི་ལི་ཝཝཝཝཝཝཝ། དེབ་ཚོད། དཔར་ཐེངས་དང་པོ། ཚར་གྲངས། དེབ་རིན། ཧིན་སྒོར། ཨ་སྒོར།
དགའ་ལྡན་ཁྲི་ཐོག་སོ་དྲུག་པ་ཀོང་པོ་བསྟན་འཛིན་ལེགས་བཤད་
དགའ་ལྡན་ཁྲི་ཐོག་སོ་དྲུག་པ་ཀོང་པོ་བསྟན་འཛིན་ལེགས་བཤད་ནི། ཤར་ཕྱོགས་ཀོང་ཡུལ་བཀྲ་ཤིས་རབ་བརྟན་དུ་བལྟམས་ཤིང༌། སྐུ་ན་ཆུང་དུས་ནས་གཙས་བློ་གྲོས་བརྟན་པའི་གདན་ས་དྭགས་པོ་བཤད་སྒྲུབ་གླིང་དུ་སྒྲིག་ཞུགས་གནང༌། ཀ་ཁ་ནས་བཟུང་ཡི་གེ་སྦྱོར་ཀློག་དང་ཆོས་སྤྱོད་ཆོ་ག དབུ་ཕར་སོགས་གཞུང་ཆེན་པོར་སྦྱངས་ཏེ་མཁས་པར་གྱུར། སྐབས་དེའི་དགེ་ལྡན་པའི་གནས་བརྟན་རྒན་གྲས་ཀུན་གྱི་གྲོས་མོལ་གྱིས་དབུས་སུ་གདན་དྲངས་ནས་རྒྱུད་སྟོད་སྨད་དང་ཤར་བྱང་གང་ཡང་མ་བརྒྱུད་པར། རབ་བྱུང་བཅུ་གཅིག་པའི་མེ་གླང་ ༡༦༣༧ ལོར་འཇམ་མགོན་རྒྱལ་བ་གཉིས་པའི་གསེར་ཁྲིར་ཞབས་སོར་འཁོད། བཤད་སྒྲུབ་འཁོར་ལོ་གསུམ་གྱི་འཕྲིན་ལས་རྒྱ་ཆེར་འཕེལ་ཡང༌། དེ་སྔོན་་ཀོང་པོའི་གྲྭ་རྒྱུན་རྣམས་དགའ་ལྡན་ཤར་བྱང་གང་མོས་སུ་འཛུལ་ཞུགས་བྱེད་སྲོལ་ལས་ངེས་གཏན་ཐོབ་ཁོངས་ཀྱི་ཀྲིག་ཅར་མེད་པ་དང༌། ཁྲི་ཆེན་འདི་པ་ཡང་ཤར་བྱང་ཐུན་མོང་བ་ཡིན་ཡང༌། བྱང་རྩེ་པ་རྣམས་ཀྱིས་རང་ཁོངས་ཡིན་ཤག་གཞིར་གཟུང་གིས་ཁྲི་པ་འདིའི་རྗེས་ཐོག་ཏུ་ཤར་པ་ནས་ངེས་ཅན་མི་དགོས་ཞེས་སྨྲས་པས། བསྟན་པའི་གད་ཆག་ལྟ་བུས་དགའ་ལྡན་ཤར་འི་དཔུང་གིས་ཁྲི་ནཙན་འཕྲོགས་བྱས་པས། ཤར་བྱང་དབར་འཁྲུགས་པ་ཚབས་ཆེར་ལངས། ཁྲི་པ་རང་ཡང་ཁྲི་མཐའ་མ་འཁྱོངས་པར་ཁམས་དཔལ་འབར་དུ་བྲོས་སྟབས་ཀྱིས་ཕེབས་དགོས་བྱུང༌། རྩོད་སྙོག་འདིའི་ཁ་མ་འདུམ་པར་སྡེ་པ་གཙང་པ་ཀརྨ་བསྟན་སྐྱོང་དབང་པོ་ལ་ཞུས་པས་བརྩད་ཞིབ་ནན་གནང་གིས་ཐག་གཅོད་བཀའ་ལུང་ཕྱིར་ཕེབས་སུ། ད་ནས་བཟུང་སེར་འབྲས་དགའ་གསུམ་དང༌། མངའ་དྭགས་རྒྱལ་གསུམ་གང་ནས་དགའ་ལྡན་གསེར་ཁྲིར་ཕེབས་ན་ཡང༌། དགའ་ལྡན་ཤར་བྱང་གི་ཁྲིར་བརྒྱུད་དགོས་པ་དང༌། དེ་ཡང་ཤར་བྱང་གི་བླ་མ་རེས་མོས་ཀྱིས་གསེར་ཁྲིར་ཕེབས་བཞུགས་གནང་བ་ལས་ཐད་བརྒལ་དུ་ཕེབས་མི་ཆོག་པ་དང༌། ཁྲིར་ཕེབས་རྗེས་ཁྲི་པ་ལོ་ངོ་བདུན་ངེས་ཅན་དུ་བྱེད་དགོས་པའི་གཏན་འབེབས་གནང༌། དེ་ནས་བཟུང་དགའ་ལྡན་ཕོ་བྲང་གསར་འཛུགས་བྱས་པའི་རྗེས་སུའང་ལུགས་སྲོལ་དེ་བཞིན་རྒྱུན་ཆགས་སུ་གནས་པར་མ་ཟད། རྒྱལ་མཆོག་སྐུ་ཕྲེང་བདུན་པ་བསྐལ་བཟང་རྒྱ་མཚོའི་སྐུ་དུས་སུ་ལུགས་སྲོལ་དེ་ཉིད་སོར་གནས་ཐོག ། རྒྱུད་གྲྭ་སྟོད་སྨད་གཉིས་ཀྱི་མཁན་བླ་རིམ་པར་བརྒྱུད་དགོས་རྒྱུ་དང༌། སྐབས་མཚམས་སུ་གཞུང་འབྲེལ་བསྐོ་བཞག་བསྐྱངས་ཏེ་ཁྲི་འདོན་དང་པོ་རྒྱལ་བའི་ཕོ་བྲང་ནང་དང༌། དེ་རྗེས་དགའ་ལྡན་དུ་གནང་རྒྱུ་བཅས་ཀྱི་སྲོལ་ཚུགས། དགའ་ལྡན་ཁྲི་འདོན་གྱི་གོང་དུ་རྩམ་ཐོག་ཅེས་པའི་གྲོང་ཁྱིམ་ཞིག་ཏུ་སྔོན་རྗེ་རིན་པོ་ཆེ་དགའ་ལྡན་དུ་བཞུགས་སྐབས་གསོལ་ཞིབ་འཐག་བྱེད་རང་འཐག་ཆུང་ངུ་བཀོལ་ཟད་ཅན་གཞུང་གི་དམ་འབྱར་མ་ཞིག་ཡོད་འདུག་པ་དུས་དེར་གཞུང་ནས་ཆེད་བཏང་གི་འབྲུ་ཡོས་ཚད་ཅན་འཁྱེར་བའི་རྩེ་ཞབས་ཀྱིས་དམ་ཕྲུག་བཤིགས་ཏེ། ཁྲི་ལས་ཐོག་པས་ཕྱག་བསྟར་གྱིས་གསོལ་ཞིབ་བཏགས་པར་མང་ཉུང་ཇི་ཐོན་གྱིས་རྟགས་དང་མཚན་མ་བཟང་ངན་གྱི་རྟེན་འབྲེལ་རྟོག་སྲོལ་ཡང་དུས་སྐབས་དེར་བྱུང་བར་སྣང་ངོ༌། ཁྲི་ཆེན་འདི་ཉིད་ཀྱི་དོན་སྐྱོན་ལས་དགའ་ལྡན་ཤར་བྱང་འཁྲུགས་རྗེས་ཀོང་པོ་བ་རྣམས་བྱང་རྩེའི་ཁོངས་སུ་ངེས་པར་བྱས་པས་ད་ལྟའི་བར་དེ་བཞིན་གནས། ཁྲི་ཆེན་འདི་ཉིད་ཁམས་དཔལ་འབར་དུ་བྲོས་བྱོལ་དུ་ཕེབས་པའི་རྗེས། ཁུལ་དེར་བསྟན་པའི་བྱ་བ་རྒྱ་ཆེར་སྤེལ་བཞིན་གཞིས་དགོན་དེར་རབ་བྱུང་བཅུ་གཅིག་པའི་ལྕགས་སྦྲུལ་༡༦༤༡ལོར་སྐུ་ཚེ་འཕེན་པ་ཡོངས་སུ་རྫོགས། གདུང་རྟེན་མཆོད་སྡོང་ཁམས་ཀྱི་དཔལ་འབར་དགོན་དུ་བཞུགས། དགའ་ལྡན་ཁྲི་རྣམ་འགའ་ཞིག་ཏུ་འདིས་སྤྱི་ལོ་༡༦༣༢ ནས་ ༡༦༣༧བར་དགའ་ལྡན་ཁྲི་འཛིན་གནང་ཚུལ་དང༌། ཡང་ཁ་ཅིག་གིས་སྤྱི་ལོ་༡༦༣༨ ནས་ ༡༦༤༣བར་ཁྲི་འཛིན་གནང་ཚུལ་འཁོད་འདུག་པ་གཉིས་ཀ་ྋགོང་ས་ལྔ་པས་མཛད་པའི་འཇམས་དབྱངས་བླ་མ་དཀོན་མཆོག་ཆོས་འཕེལ་གྱི་རྣམ་ཐར་དང་དུ་ཀུ་ལའི་གོས་བཟང་གླེགས་བམ་དང་པོ། སྡེ་སྲིད་ཀྱི་བཻ་སེར་བཅས་ལ་ཞིབ་ཏུ་གཟིགས་ན་ཁུངས་ལུང་རྣམ་དག་མེད་པ་ཤེས་ཐུབ་པ་ཡིན།
ཁྲི་ཐོག་སོ་བརྒྱད་པ་དྭགས་པོ་བསྟན་པ་རྒྱལ་མཚན་
ཁྲི་ཐོག་སོ་བརྒྱད་པ་དྭགས་པོ་བསྟན་པ་རྒྱལ་མཚན་ནི། དྭགས་ཡུལ་གྲོ་མདར་འཁྲུངས། སྐུུ་ན་ཆུང་དུས་ནས་ཤར་ཕྱོགས་བསྟན་པའི་སྒྲོན་མེ་དྭགས་པོ་གྲྭ་ཚང་དུ་མདོ་ཕྱོགས་པོད་ལྔའི་གཞུང་ལུགས་ལ་མཁས་པ་བསླབས། དེ་ནས་དཔལ་ལྡན་སྨད་རྒྱུད་དུ་གསང་བ་སྔགས་ཀྱི་ཟབ་ལམ་རྡོ་རྗེའི་རྣལ་འབྱོར་ལ་བྱང་ཞིང་ཆུབ་པར་མཛད། རྒྱུད་སྨད་བླ་མ་དང་མཁན་ཁྲི། བྱང་རྩེ་རིམ་པ་བཞིན་ཕེབས། དུ་ཀུ་ལའི་གོས་བཟང་༡ ༢༢༦ ལས། སྤྲེལ་ ༡༦༤༤ ལོར་ལྷ་རྩེ་སྐུ་སྐྱེ་ལྷོ་བྲག་ལྷ་ཁང་གི་དེ་ཡིན་པའི་ཕྱོགས་ཀྱིས་འབྲུག་པ་ནང་ཁུལ་དུ་སྔར་གྱི་སྲི་ངན་ལྡང་གྲབས་ཀྱིས་འཐེན་ཁྱེར་སྐབས་ནས་ལྷ་རྩེ་སྤྲུལ་སྐུ་ལྷ་སར་འབྱོར་བའི་བརྟག་པ་དགོས་ཚུལ་བྱུང་བ་སྐུ་སྐྱེའི་རིགས་འདི་མོ་ཕྱྭས་ནི་མི་ཐིངས། ཐུགས་དམ་གྱི་བརྟག་པ་ནི་རི་བོང་གི་རར་འདུག ལན་ཅི་འདྲའི་བཏབ་པ་དགའ་སྙམ་ཙ་ན་དེ་ནུབ་རྨི་ལམ་དུ་དགའ་ལྡན་ཁྲི་རིན་པོ་ཆེ་ཆོས་རྒྱལ་བཀྲ་ཤིས་ཡིན་ཁུལ་ཞིག་གིས་ཕུར་པའི་ཀ་མ་རུ་པའི་རྡོ་ལས་གྲུབ་པ་ཞིག་གཏད་བྱུང་བ་པད་གདན་གྱི་ངོས་ལ་ལྷ་བྲག་ལྷ་ཁང་གི་གཏེར་ཡིན་ཞེར་བའི་ཡི་གེ་སྣང༌། བླ་མ་དེས་རྡོ་འདི་ཁྲོ་དྲགས་ནས་ཆག་དོགས་འདུག་གསུངས། དེ་གའི་མུས་ལ་སེམས་ཉིད་ངལ་གསོར་གྱུར་པ་ཞིག་བྱུང་བ་ཡི་དམ་ཕུར་པ་ལ་མོས་པའི་བག་ཆགས་ཡིན་ཤས་ཆེ་རུང་གཅང་པ་རྒྱ་རས་སྤྱན་རས་གཟིགསཀྱི་སྤྲུལ་པ་བྱེད་འདུག་པས་སྐུ་སྐྱེས་རྟགས་དང་ངེས་འཛིན་ཡང་རྫུན་དུ་མི་འགྲོ་བ་འདྲ་བསམས། ལྷ་ཁང་གི་དེ་ཡིན་ཤས་ཆེ་ཞེས་ལན་བཏབ། ཞེས་གོང་ས་ལྔ་པའི་གཟིམས་ལམ་དུ་རྗེ་འདིས་གཟིགས་སྣང་གིས་ལྷ་རྩེ་སྐུ་སྐྱེ་གང་ཡིན་ངོས་འཛིན་གྱི་ལུང་བསྟན་གནང་ཚུལ་གསུངས་པར་དཔག་ན་ས་ལམ་གྱི་རྟོགས་པ་མཐོན་པོར་བསྙེགས་པའི་སྐྱེས་ཆེན་དམ་ཞིག་ཏུ་མ་ཟད་གོས་ས་ལྔ་པ་ཆེན་པོ་དང་ཐུགས་སྣང་ཤིན་ཏུ་གཤིན་པའང་དཔོག་ནུས་སྙམ། དགའ་ལྡན་ཁྲི་ཐོག་བརྒྱ་པ་ཆོས་རྗེ་བློ་བཟང་ཉི་མས་རྒྱུད་སྨད་གཡའ་དག་འཕྲུལ་གྱི་མེ་ལོང་ལས། ཁྲི་ཆེན་འདིའི་མཚན་ལ་ཆོས་རྒྱལ་བཀྲ་ཤིས་ཞེས་ཀྱང་འབྱུང་བ་དག་མིན་བརྟག་དགོས་གསུངས་འདུག་པར་དག་པའི་ཁུངས་སུ་དུ་ཀཱུ་ལའི་ལུང་འདི་ལ་བརྟེན་ནས་ཤེས་ཐུབ། རབ་བྱུང་བཅུ་གཅིག་པའི་ས་བྱི་ ༡༦༤༨ ལོར་གསེར་ཁྲིར་འཁོད་དེ་ཆོས་ཀྱི་འཁོར་ལོ་བསྐོར་བཞིན་པའི་མུར་ལོ་དེ་ག་རང་ལ་སྐུ་ཞི་བར་གཤེགས།
རྒྱལ་སྲས་གཞིན་ནུ་དོན་འགྲུབ་ཀྱིས་མི་རོ་ཞིག་མཐོང་པ་
རྒྱལ་སྲས་གཞོན་ནུ་དོན་གྲུབ་ཀྱིས་ཐེངས་འདིའི་གཟིགས་སྐོར་ཡོངས་སུ་གྲུབ་སྟེ་ཕྱིར་ཕོ་བྲང་དུ་ཕེབས་རྗེས། ད་དུང་ཁོང་གི་ཐུགས་ཡིད་མ་ཚིམས་པར་ཡང་ནས་ཡང་དུ་ཐུགས་བསམ་བཞེས་ཏེ་བཞུགས་པ་ན། ཡང་རྒྱལ་པོ་ཟས་གཙང་མས་རང་གི་སྲས་ལ་བརྗོད་ལས་འདས་པའི་འགྱུར་ལྡོག་བྱུང་བའི་རྣམ་པ་དེ་མཐོང་བས་ཁོང་གི་ཡིད་སེམས་སྡུག་བསྔལ་གྱིས་རབ་ཏུ་ནོན་པར་གྱུར། དེ་ནས་རིང་པོར་མ་སོན་པར་ཡང་བསྐྱར་རྒྱལ་སྲས་གཞོན་ནུ་དོན་གྲུབ་ཀྱིས་ཡབ་རྒྱལ་པོ་ལ་ཞུས་པ། ང་ལ་གྲོང་ཁྱེར་གྱི་ཡུལ་མི་རྣམས་ཀྱི་སོ་སོའི་འཚོ་བ་སྐྱེལ་སྟངས་ལ་རྒྱུས་མངའ་ཆེ་ཙམ་ཡོང་ཆེད་ཕོ་བྲང་གི་ཕྱི་རོལ་ཏུ་སྐོར་ཞིབ་ལ་འགྲོ་ཆོག་པར་ཞུ། ཞེས་ཆོག་མཆན་ཞུས་པར། ཡབ་རྒྱལ་པོས་ཀྱང་རྒྱལ་སྲས་གྲོང་ཁྱེར་དུ་གཟིགས་སྐོར་ལ་ཕེབས་རྒྱུར་བཀག་སྡོམ་ཅི་ཙམ་བྱས་ཀྱང་ཕན་པ་མེད་པར་གཟིགས་ནས་རྒྱལ་སྲས་ཀྱི་ཐུགས་འདོད་ལྟར་ཆོག་མཆན་གནང་། དེ་ལྟར་ཁོང་གིས་ཐེངས་གསུམ་པའི་གཟིགས་སྐོར་འདིའི་སྐབས་སུ་ཡང་སྔར་བཞིན་ཁྱིམ་ཚང་ཆེན་པོའི་སྲས་ཀྱི་ཆས་སུ་སྤྲས་ཏེ། ཁ་ལོ་སྒྱུར་བ་དང་ལྷན་དུ་སེར་སྐྱའི་གྲོང་ཁྱེར་གྱི་ས་ཕྱོགས་མང་དག་ཅིག་ཏུ་ཞབས་ཐང་ལ་ཕེབས་བཞིན་པ་ན། སྲང་ལམ་གྱི་དཀྱིལ་དུ་མི་ཚོགས་ཤིག་གིས་ངུ་འབོད་བྱེད་ཅིང་། དེ་རྣམས་ཀྱི་ལྟག་རྒྱབ་དེར་མི་བཞིས་ཤིང་ལེབ་ཅིག་གི་ཐོག་སྐམ་ལ་རིད་ཅིང་གཡོ་འགུལ་ཙམ་ཡང་མི་བྱེད་པའི་སྐྱེ་བོ་ཞིག་བསྙལ་ཏེ་ཁུར་ཡོང་བ་མཐོང་ཞིང་། མི་དེ་ནི་བྲག་རྡོ་ཞིག་དང་འདྲ་བར་གྲག་འགུལ་ཅི་ཡང་མེད། དེ་ནས་མི་ཚོགས་དེ་ཐག་རིང་ཙམ་ཕྱིན་རྗེས། ཤིང་ལེབ་ཐོག་གི་མི་དེ་བུད་ཤིང་བརྩེགས་པའི་གོང་བུ་ཞིག་ཏུ་བསྐྱོན་ནས་མེ་སྦར་བ་ན། ཕྱོགས་གང་ས་ནས་བུད་ཤིང་འཚིག་པའི་མེ་ལྕེ་གྱེན་དུ་འཕྱུར་བཞིན་འདུག་ནའང་སྐྱེ་བོ་དེ་ལ་ནི་གྲག་འགུལ་ཙམ་ཡང་མེད། དེ་ཙ་ན་རྒྱལ་སྲས་ཀྱིས་ཁ་ལོ་སྒྱུར་བ་ལ་སྨྲས་པ། གནད་དོན་འདི་ཅི་ཞིག་རེད། ཁོང་རྣམས་ཀྱིས་མི་དེ་བུད་ཤིང་བརྩེགས་པའི་སྟེང་བསྙལ་ནས་ཅིའི་ཕྱིར་མེ་ལ་སྦར་བ་རེད། ཅེས་བཀའ་འདྲི་གནང་བར་ཁ་ལོ་སྒྱུར་བས། རྒྱལ་སྲས་རིན་པོ་ཆེ། མི་དེ་ནི་ཤི་ཟིན་པས་ཁོང་གིས་བདེ་སྡུག་གང་ཡང་ཚོར་གྱི་མ་རེད། ཅེས་བཀའ་ལན་ཕུལ་བར། ཡང་རྒྱལ་སྲས་ཀྱིས། ཨོ། ཤི་བ་ཨེ། འཆི་བའི་སྡུག་བསྔལ་ཟེར་བ་དེ་འདི་ཡིན་ནམ། ཁོང་དང་འདྲ་བར་སྐྱེ་བོ་ཐམས་ཅད་ཀྱི་ཐོག་ཏུ་འཆི་བའི་སྡུག་བསྔལ་ཡོང་གི་རེད་དམ།ཞེས་བཀའ་འདྲི་གནང་བར་ཁ་ལོ་སྒྱུར་བས། ལགས་རེད། རྒྱལ་སྲས་རིན་པོ་ཆེ། འཆི་བའི་སྡུག་བསྔལ་དེ་ནི་མི་སུས་ཀྱང་འགོག་ཐབས་མེད་ཅིང་དུས་ཚོད་ལའང་ངེས་པ་མེད་པར་མི་ཚང་མའི་ཐོག་ཏུ་ཡོང་ངེས་རེད། ཅེས་ཞུས་པས་རྒྱལ་སྲས་ནི་ཧ་ལས་ཤིང་ཧང་སང་བར་གྱུར་ཏེ་ཐུགས་སྐྱོ་བའི་སྡུག་བསྔལ་གྱིས་རབ་ཏུ་མནན་ནས་རེ་ཞིག་གསུང་ཡང་མི་འབྱོན་པར་ལུས། དེ་ལྟར་ཁོང་གི་དགོངས་པར། ཐ་ན་རྒྱལ་པོ་དང་རྒྱལ་སྲས་སོགས་མི་སུ་འདྲ་ཞིག་ཡིན་རུང་ཀུན་གྱི་ཐོག་ལ་ལྡོག་མེད་དུ་ཡོང་བར་ངེས་པའི་འཆི་བའི་སྡུག་བསྔལ་དེ་ནི་ཅི་འདྲའི་འཇིགས་སུ་རུང་བ་ལ་ཨང་། དེས་ན་དེ་འགོག་བྱེད་ཀྱི་ཐབས་ལམ་ཞིག་ཅིའི་ཕྱིར་མེད་པ་ཡིན་ནམ་སྙམ་མོ། ། དེ་ནས་རྒྱལ་སྲས་གཞོན་ནུ་དོན་གྲུབ་ཕྱིར་ཕོ་བྲང་དུ་བྱོན་ནས་རང་ཉིད་ཀྱི་གཟིམ་ཁང་དུ་ཁུ་སིམ་པོའི་ངང་ཉིན་གང་པོར་འཆི་བ་མི་རྟག་པའི་སྐོར་ལ་ཐུགས་བསམ་བཞེས་ནས་བཞུགས་ཤིང་ཆེས་ཡི་མུག་ཅིང་ཐུགས་སེམས་སྐྱོ་བའི་ངང་འདི་ལྟར། སྐྱེ་བོ་སུ་གང་གིས་ཀྱང་འཆི་བའི་སྡུག་བསྔལ་འགོག་པའི་ཐབས་ལམ་ཞིག་རྙེད་མེད་པར་བརྟེན། ཉིན་གཅིག་འཛམ་གླིང་འདིའི་སྐྱེ་བོ་ཚང་མ་ཤི་རྒྱུ་གཏན་འཁེལ་རེད། ཨོ་རེད། འཆི་བའི་སྡུག་བསྔལ་རྩད་ནས་གཅོད་པའི་ཐབས་ལམ་ཞིག་མེད་མི་སྲིད། ཏན་ཏན་འཆི་བ་འགོག་པའི་ཐབས་ལམ་ཞིག་ཡོད་རྒྱུ་རེད། དེས་ན་ངས་འཆི་བ་འགོག་པའི་ཐབས་ལམ་དེ་རྙེད་པར་བྱས་ནས་འཛམ་གླིང་འདིའི་སྐྱེ་འགྲོ་ཀུན་ལ་ཕན་པ་བསྒྲུབ་རྒྱུ་ཡིན་དགོངས་ཤིང་ཞལ་ནས་ཀྱང་དེ་ལྟར་གསུངས་སོ། །
གསལ་འདེབས། སྤྱིར་བོད་རང་གིས་བརྩམས་པ་དང་བསྒྱུར་བའི་སྟོན་པའི་མཛད་རྣམ། སྐྱེས་རབས་སོ་བཞི་དཔག་བསམ་འཁྲི་ཤིང་སོགས་སྔ་ཕྱི་མི་ཉུང་བ་ཞིག་བཞུགས། ཡིན་ནའང་འདི་ནི་དེ་དག་དང་མི་འདྲ་བར་ཚིག་གི་སྡེབ་སྦྱོར་གོ་སླ་ཞིང་། དོན་དུ་རྒྱལ་སྲས་གཞོན་ནུ་དོན་གྲུབ་འགྲོ་བ་ཐུན་མོང་གི་མཐོང་སྣང་ལྟར་དངོས་ཡོད་མི་ཞིག་གི་བྱུང་རབས་ལྟར་བརྗོད་ཡོད། མ་ཟད་ལྷ་སྒྲུང་དང་དག་སྣང་རྐྱང་བས་གྱ་ཚོམ་དུ་མ་འཇུག་པར། ཞིབ་འཚོལ་རྩད་གཅོད་ཀྱི་དངོས་བྱུང་ལོ་རྒྱུས་ལ་གཞི་རྐང་བཙུགས། ཁོང་གིས་བྲན་གཡོག་ལམ་ལུགས་ལ་འགོག་རྒོལ་དང་དམངས་གཙོའི་ལམ་ལུགས་བསླངས་པ། རིགས་རུས་མཆོག་དམན་གྱི་ལྟ་བ་དགག་པ། བུད་མེད་ལ་འདྲ་མཉམ་གྱི་ཐོབ་ཐང་ཡོད་པ། ཕྱི་རོལ་བའི་སྟོན་པ་དང་ཆོས་ལུགས་སོགས་ལ་གུ་ཡངས་དང་གུས་ཞབས་བྱེད་སྟངས། ཁོང་གི་རྗེས་འཇུག་པ་ཚོས་རྫུ་འཕྲུལ་སྟོན་པ་ནི་ངོ་ཚ་དགོས་པའི་གནས་ཤིག་ཡིན་པ་སོགས་གདམས་པ་ཁྱད་པར་ཅན་དུ་མ་ཞིག་ཀྱང་མཛད་རྣམ་འདིའི་ཟུར་དུ་མངོན་ཡོད།
ལུམ་བི་ནིའི་ཚལ་དུ་སྐུ་བལྟམས་པ་
མཚན་ལམ་དེ་བྱུང་ནས་ཟླ་བ་བཅུ་ཙམ་གྱི་རྗེས། བཙུན་མོ་སྒྱུ་འཕྲུལ་ཆེན་མོས་རང་ཉིད་སྲས་བཙའ་བ་ལ་མངོན་དུ་ཕྱོགས་པར་ཤེས་ནས་རྒྱལ་པོ་ཟས་གཙང་མའི་མདུན་དུ་བཅར་ཏེ་ཞུས་པ། མཛའ་ཞིང་བརྩེ་བའི་རྒྱལ་པོ་ཆེན་པོ་ལགས། ད་ངེད་གཉིས་ཀྱི་སྲས་འཁྲུངས་ལ་ཉེ་བས་ཁོ་མོ་རང་གི་ཡབ་ཀྱི་གཞིས་ཀར་བསྐྱོད་དགོས་སོ། །ཞེས་ཞུས། སྤྱིར་བཟའ་ཟླ་སུ་འདྲ་ཞིག་ཡིན་རུང་། རང་ཉིད་ལ་ཕྲུ་གུ་སྐྱེ་སྐབས་རང་གི་ཕ་ཁྱིམ་དུ་སྐྱེ་དགོས་པ་ནི་སྐབས་དེ་དུས་ཀྱི་རྒྱ་གར་བའི་ཡུལ་སྲོལ་གོམས་གཤིས་ཤིག་ཡིན། རྒྱལ་པོ་ཆེན་པོས་དེ་ལ་མོས་མཐུན་གནང་སྟེ་ན་རེ། དེ་ནི་བཀྲ་ཤིས་པའི་གཏམ་བཟང་རེད། དེས་ན་ཁོ་བོས་ཁྱེད་ཕ་ཁྱིམ་དུ་ཕེབས་པར་དགོས་ངེས་ཀྱི་གྲ་སྒྲིག་དག་བྱེད་དོ་གསུངས། དང་ཐོག་རྒྱལ་པོ་ཆེན་པོས་བཙུན་མོའི་ཕེབས་ལམ་ལ་གཙང་སྦྲ་བྱེད་མཁན་གྱི་དམག་མི་བཏང་ཞིང་། དྲ་བ་དྲ་ཕྱེད་སོགས་རྒྱན་གྱིས་ལེགས་པར་སྤྲས་པའི་ཕེབས་བྱམས་སུ་བཙུན་མོ་སྒྱུ་འཕྲུལ་ཆེན་མོ་ཕེབས་སྐབས་དགོས་ངེས་ཀྱི་ཡོ་བྱད་དང་སྐུ་སྲུང་དམག་མི་ཁ་ཤས་ཀྱང་གྲ་སྒྲིག་གནང་། དེ་ནས་བཙུན་མོ་སྒྱུ་འཕྲུལ་ཆེན་མོ་སེར་སྐྱའི་གཞི་ནས་ཕེབས་ཐོན་གནང་སྟེ། དམག་མི་དང་ཕེབས་སྐྱེལ་བའི་རུ་སྒྲིག་ཁྲོད་རང་གི་ཡབ་ཆེན་གྱི་ཕོ་བྲང་ཕྱོགས་སུ་གཏད་ནས་བྱོན་ནོ། ། སེར་སྐྱའི་གཞི་ནས་ཀོ་ལི་ཡའི་རྒྱལ་ཕྲན་དུ་ཕེབས་པར་ལུམ་བི་ནིའི་ཚལ་ཞེས་པའི་སྐྱེད་ཚལ་དེ་བརྒྱུད་ནས་ཕེབས་དགོས་པས་ཁོང་ཚོ་དེར་འབྱོར། སྐྱེད་མོས་ཚལ་དེ་ནི་ཧི་མ་ལ་ཡའི་རི་གཤམ་དུ་བལ་པོ (NEPAL) ཞེས་པའི་རྒྱལ་ཕྲན་གྱི་ཉེ་འདབས་སུ་ཡོད་ཅིང་། དེའི་དུས་སུ་ཤིང་སཱ་ལའི་སྡོང་པོ་དག་ནི་ཞིམ་མངར་གྱི་དྲི་མས་ཁེངས་ཤིང་མཛེས་སྡུག་ཡིད་དུ་འོང་བའི་མེ་ཏོག་སྣ་ཚོགས་ཀྱིས་བརྒྱན་འདུགམ་ཟད་བྱ་དང་བྱེའུ་སོགས་མཁའ་ལ་རྒྱུ་བ་དག་དང་། སྦྲང་བུ་དང་ཕྱེ་མ་ལེབ་སོགས་འབུ་སྲིན་རྣམས་ཀྱིས་ཀྱང་སྐད་སྙན་སྒྲོག་བཞིན་སྐྱེད་མོས་ཚལ་དེར་ཁེངས་འདུག་གོ ། མཛེས་སྡུག་ཡིད་དུ་འོང་བའི་སྐྱེད་ཚལ་དེ་དང་། དེ་ན་སྐྱེས་པའི་བརྗིད་ཉམས་ཀྱི་སྡོང་པོ། གཞན་ཡང་དྲི་ངད་ཕྱོགས་སུ་ཐུལ་བའི་མེ་ཏོག་སྣ་ཚོགས་དང་། བྲེལ་ཟིང་ཆེ་བའི་བྱ་བྱེའུ་སྦྲང་བུ་དག་གིས་སྐད་སྙན་གྱི་གྲེ་འགྱུར་གླུ་རུ་བླངས་པ་སོགས་ཀྱིས། བཙུན་མོ་སྒྱུ་འཕྲུལ་ཆེན་མོའི་ཐུགས་ཡིད་དབང་མེད་དུ་ཕྲོགས། མ་ཟད་སྐྱེད་མོས་ཚལ་དེ་ནི་སྐུ་ངལ་གསོ་བའི་གནས་མཆོག་ཕུལ་དུ་བྱུང་བ་ཞིག་ཡིན་པར་བརྟེན། བཙུན་མོ་སྒྱུ་འཕྲུལ་ཆེན་མོ་ན་རེ། ང་ཚོས་འགྲོ་མཚམས་བཞག་སྟེ་སྐྱེད་ཚལ་འདི་རུ་ཡུད་ཙམ་རིང་ངལ་གསོ་བྱེད་དོ། །ཞེས་ཕེབས་སྐྱེལ་བ་རྣམས་ལ་བཀའ་བཏང་། འཇིག་རྟེན་འདི་ན་ང་ཉིད་མཆོག་ཡིན་ཏེ། ། འགྲན་པའི་ཟླ་དང་བྲལ་བ་ཉིད་ཀྱིས་སོ། ། སྐྱེ་བ་འདི་ནི་ཐ་མར་ངེས་པས་ན། ། སླར་ཡང་འཇིག་རྟེན་འདི་རུ་སྐྱེ་མི་འགྱུར། ། ཞེས་སོགས་གསུངས་པར་བཞེད། ཡུམ་སྒྱུ་འཕྲུལ་ཆེན་མོ་ལ་སྲས་འཁྲུངས་མ་ཐག་ཁོང་མགྱོགས་མྱུར་ངང་སེར་སྐྱའི་གཞི་ལ་ཕྱིར་ཕེབས་གནང་བས། ཡབ་རྒྱལ་པོ་ཟས་གཙང་མས་བཀྲ་ཤིས་པའི་གནས་ཚུལ་དེ་མཁྱེན་ནས་བླ་ན་མེད་པའི་དགའ་སྤྲོ་སྐྱེས་ཏེ། སླར་ཡང་རྒྱལ་ཕྲན་དེའི་ཡུལ་མི་ཡོངས་རྫོགས་ཕོ་བྲང་དུ་མགྲོན་འབོད་ཀྱིས་དགའ་སྟོན་གཟབ་རྒྱས་ཤིག་བཤམས་སོ། །
གསལ་འདེབས། སྤྱིར་བོད་རང་གིས་བརྩམས་པ་དང་བསྒྱུར་བའི་སྟོན་པའི་མཛད་རྣམ། སྐྱེས་རབས་སོ་བཞི་དཔག་བསམ་འཁྲི་ཤིང་སོགས་སྔ་ཕྱི་མི་ཉུང་བ་ཞིག་བཞུགས། ཡིན་ནའང་འདི་ནི་དེ་དག་དང་མི་འདྲ་བར་ཚིག་གི་སྡེབ་སྦྱོར་གོ་སླ་ཞིང་། དོན་དུ་རྒྱལ་སྲས་གཞོན་ནུ་དོན་གྲུབ་འགྲོ་བ་ཐུན་མོང་གི་མཐོང་སྣང་ལྟར་དངོས་ཡོད་མི་ཞིག་གི་བྱུང་རབས་ལྟར་བརྗོད་ཡོད། མ་ཟད་ལྷ་སྒྲུང་དང་དག་སྣང་རྐྱང་བས་གྱ་ཚོམ་དུ་མ་འཇུག་པར། ཞིབ་འཚོལ་རྩད་གཅོད་ཀྱི་དངོས་བྱུང་ལོ་རྒྱུས་ལ་གཞི་རྐང་བཙུགས། ཁོང་གིས་བྲན་གཡོག་ལམ་ལུགས་ལ་འགོག་རྒོལ་དང་དམངས་གཙོའི་ལམ་ལུགས་བསླངས་པ། རིགས་རུས་མཆོག་དམན་གྱི་ལྟ་བ་དགག་པ། བུད་མེད་ལ་འདྲ་མཉམ་གྱི་ཐོབ་ཐང་ཡོད་པ། ཕྱི་རོལ་བའི་སྟོན་པ་དང་ཆོས་ལུགས་སོགས་ལ་གུ་ཡངས་དང་གུས་ཞབས་བྱེད་སྟངས། ཁོང་གི་རྗེས་འཇུག་པ་ཚོས་རྫུ་འཕྲུལ་སྟོན་པ་ནི་ངོ་ཚ་དགོས་པའི་གནས་ཤིག་ཡིན་པ་སོགས་གདམས་པ་ཁྱད་པར་ཅན་དུ་མ་ཞིག་ཀྱང་མཛད་རྣམ་འདིའི་ཟུར་དུ་མངོན་ཡོད།
བཅོམ་ལྡན་འདས་རབ་ཏུ་བྱུང་བ་
རྒྱལ་སྲས་གཞོན་ནུ་དོན་གྲུབ་ཀྱི་ཐེངས་བཞི་པའི་གྲོང་ཁྱེར་གྱི་གཟིགས་སྐོར་སྐབས། ཁོང་གིས་སྐྱེད་མོས་ཚལ་ཞིག་ནས་ཡིད་སེམས་ལྷོད་ལ་བབ་ཅིང་སེམས་པ་སྤྲོ་སྣང་གིས་ཁེངས་པའི་སྐྱེ་བོ་ཞིག་སྟེ། ལུས་ལ་ངུར་སྨྲིག་གི་ན་བཟའ་བཞེས་པ་ཞིག་གཟིགས་པས་ཁ་ལོ་སྒྱུར་བ་ལ་སྨྲས་པ། ཁ་ལོ་སྒྱུར་བ། ཕ་གིའི་སྐྲ་བཞར་ཏེ་མགོ་རིལ་བཟོས་ཤིང་ངུར་སྨྲིག་གི་རྒྱལ་མཚན་གོས་སུ་ཀླུབ་པའི་སྐྱེ་བོ་དེ་སུ་ཞིག་རེད། ཁོང་གི་ཞལ་རས་ལས་དེ་འདྲའི་སྤྲོ་སྣང་གི་རྣམ་པ་ཞིག་ཅིའི་ཕྱིར་མངོན་པ་ཡིན། དེས་ན་ཁོང་གིས་འཚོ་བ་སྐྱེལ་སྟངས་དང་འཚོ་བའི་ཕྱིར་དུ་བྱ་བ་ཅི་ཞིག་སྒྲུབ་ཀྱིན་ཡོད། ཅེས་བཀའ་འདྲི་གནང་བར། ཁ་ལོ་སྒྱུར་བ་ན་རེ། རྒྱལ་སྲས་རིན་པོ་ཆེ། ཁོང་ནི་གྲྭ་པ་ཞིག་ཡིན་པས་བཞུགས་གནས་ནི་དགོན་པའམ་གཙུག་ལག་ཁང་རེད། ཡུལ་ཕྱོགས་གཅིག་ནས་གཅིག་ཏུ་བརྒྱུད་དེ་ཡུལ་མི་མང་ཚོགས་རྣམས་ལ། ཐབས་ལམ་གང་འདྲ་ཞིག་ལ་བརྟེན་ནས་བདེ་སྐྱིད་ཇི་ལྟར་བསྐྲུན་དགོས་མིན་དང་། ཡ་རབས་སྤྱོད་བཟང་ཇི་ལྟར་བྱེད་དགོས་མིན་སོགས་ཀྱི་ཐད་བཀའ་སློབ་གསུང་བཤད་གནང་ནས་ཕེབས་ཀྱི་ཡོད་ཅིང་། བཟའ་བཏུང་གི་ཕྱིར་ཁྱིམ་ཚང་ནས་ཁྱིམ་ཚང་བརྒྱུད་དེ་བསོད་སྙོམས་བསླངས་ནས་ཕེབས་བཞིན་པ་རེད་ལགས་ཞེས་ཞུས་པ་ན། རྒྱལ་སྲས་ཀྱི་ཐུགས་ཡིད་རབ་ཏུ་དགྱེས་ཏེ། བདག་གིས་ཀྱང་ངེས་པར་དུ་ཁོང་དང་འདྲ་བར་གྲྭ་པ་བྱེད་ཀྱི་ཡིན་དགོངས་ནས། དགའ་ཞིང་སྤྲོ་བའི་ངང་མེ་ཏོག་ལྡུམ་ར་ནས་ཤར་མར་ཕེབས་ཏེ་སྐུ་ཐང་མ་ཆད་ཀྱི་བར་ཞབས་ཐང་ལ་བྱོན། མཐར་སྐུ་མཉེལ་བ་ན་བསིལ་གྲིབ་ལྡན་པའི་ཤིང་སྡོང་ཞིག་གི་འོག་ངལ་གསོས་ཏེ་བཞུགས་པ་དང་སྐབས་ཁེལ་བར། ཁོང་གི་བཙུན་མོ་གྲགས་འཛིན་མ་ལ་ཆེས་ཁམས་དྭངས་ཤིང་ལང་ཚོ་རྒྱས་པའི་སྲས་ཤིག་འཁྲུངས་པའི་སྙན་གསན་འབྱོར་མ་ཐག་ཁོང་གིས། ཨོ། ང་ལ་བར་ཆད་ཅིག་སྐྱེས་སོང་ཞེས་གསུངས་པས། སྲས་ཀྱི་མཚན་ལ་ཡང་སྒྲ་གཅན་འཛིན (RAHULA) ཞེས་བཏགས་སོ། ། དེ་ནས་རྒྱལ་སྲས་གཞོན་ནུ་དོན་གྲུབ་སྐྱེད་མོས་ཚལ་ནས་ཕྱིར་ཕོ་བྲང་དུ་བྱོན་པའི་ལམ་བར་དུ། མིང་ལ་ཀི་ས་གོ་ཏ་མི (KISAGOTAMI) ཟེར་བའི་སྲས་མོ་ཞིག་གི་གཟིམས་ཁང་བརྒྱུད་དེ་ཕེབས་བཞིན་པ་ན། སྲས་མོ་དེས་སྒེའུ་ཁུང་ནས་ཕྱི་ལ་བལྟས་པའི་སྐབས་དང་ཁེལ་བས། ལང་ཚོ་དར་ལ་བབ་ཅིང་མིག་གི་བདུད་རྩིར་གྱུར་པའི་རྒྱལ་སྲས་གཞོན་ནུ་དོན་གྲུབ་ཀྱིས་སྲས་མོ་དེའི་ཡིད་ཀྱི་བརྟན་པ་ཅིག་ཅར་དུ་འཕྲོགས་པ་ན་མོས་སྐད་གསང་མཐོན་པོའི་སྒོ་ནས་སྨྲས་པ། ཨོ། ཅི་འདྲའི་དགའ་བ་ལ། མཐོང་འདོད་ཅིང་མཛེས་ཉམས་ལྡན་པའི་རྒྱལ་སྲས་འདིའི་ཡབ་ཡུམ་གཉིས་ཁོང་གི་བཙུན་མོ་སོགས་ཅི་འདྲའི་བསོད་ནམས་ཆེ་བ་ལ་ཨང་། ཞེས་ཁ་ནས་དབང་མེད་དུ་ཤོར་རོ། ། རྒྱལ་སྲས་གཞོན་ནུ་དོན་གྲུབ་ཀྱིས་སྲས་མོ་ཁོང་གི་སྐད་ཆ་དེ་ཐོས་པས་འདི་ལྟར། གལ་སྲིད་སྐྱེ་བོ་ཚང་མས་གཏན་གྱི་བདེ་བ་དང་རང་དོན་ཉི་ཚེ་བའི་བདེ་བ་སོགས་སོ་སོར་ཤེས་ཤིང་ཁོང་དུ་ཆུད་པར་གྱུར་ན། ཁོང་རྣམས་ལ་ད་ཡོད་ཀྱི་སྤྲོ་སྣང་འདི་ལས་ཀྱང་ཆེས་རྨད་དུ་བྱུང་བའི་བདེ་སྐྱིད་ཅིག་འཐོབ་རྒྱུ་ཡིན་པ་གདོན་མི་ཟའོ་སྙམ་དུ་དགོངས་སོ། །
གསལ་འདེབས། སྤྱིར་བོད་རང་གིས་བརྩམས་པ་དང་བསྒྱུར་བའི་སྟོན་པའི་མཛད་རྣམ། སྐྱེས་རབས་སོ་བཞི་དཔག་བསམ་འཁྲི་ཤིང་སོགས་སྔ་ཕྱི་མི་ཉུང་བ་ཞིག་བཞུགས། ཡིན་ནའང་འདི་ནི་དེ་དག་དང་མི་འདྲ་བར་ཚིག་གི་སྡེབ་སྦྱོར་གོ་སླ་ཞིང་། དོན་དུ་རྒྱལ་སྲས་གཞོན་ནུ་དོན་གྲུབ་འགྲོ་བ་ཐུན་མོང་གི་མཐོང་སྣང་ལྟར་དངོས་ཡོད་མི་ཞིག་གི་བྱུང་རབས་ལྟར་བརྗོད་ཡོད། མ་ཟད་ལྷ་སྒྲུང་དང་དག་སྣང་རྐྱང་བས་གྱ་ཚོམ་དུ་མ་འཇུག་པར། ཞིབ་འཚོལ་རྩད་གཅོད་ཀྱི་དངོས་བྱུང་ལོ་རྒྱུས་ལ་གཞི་རྐང་བཙུགས། ཁོང་གིས་བྲན་གཡོག་ལམ་ལུགས་ལ་འགོག་རྒོལ་དང་དམངས་གཙོའི་ལམ་ལུགས་བསླངས་པ། རིགས་རུས་མཆོག་དམན་གྱི་ལྟ་བ་དགག་པ། བུད་མེད་ལ་འདྲ་མཉམ་གྱི་ཐོབ་ཐང་ཡོད་པ། ཕྱི་རོལ་བའི་སྟོན་པ་དང་ཆོས་ལུགས་སོགས་ལ་གུ་ཡངས་དང་གུས་ཞབས་བྱེད་སྟངས། ཁོང་གི་རྗེས་འཇུག་པ་ཚོས་རྫུ་འཕྲུལ་སྟོན་པ་ནི་ངོ་ཚ་དགོས་པའི་གནས་ཤིག་ཡིན་པ་སོགས་གདམས་པ་ཁྱད་པར་ཅན་དུ་མ་ཞིག་ཀྱང་མཛད་རྣམ་འདིའི་ཟུར་དུ་མངོན་ཡོད།
གསང་སྔགས་ཀྱི་བཟླས་བརྗོད་བྱ་ཐབས་ཀྱི་ཡན་ལག་
༄༅།།གསང་སྔགས་ཀྱི་བཟླས་བརྗོད་བྱ་ཐབས་ཀྱི་ཡན་ལག་བཞུགས།
གསང་སྔགས་ཀྱི་བཟླས་བརྗོད་བྱེད་པའི་ཚེ། ཆོ་ག་ཡན་ལག་བརྒྱད་དང་དམིགས་པ་མང་ན་ཡང་། གཞུང་དག་ལས་མཐོང་བ་ཙམ་མདོར་བསྡུ་ན། ཁ་ཅིག་ནི། སྔར་ཏིང་ངེ་འཛིན་བསྒོམ་པ་དང་། ཡེ་ཤེས་ཀྱི་ལྷ་མཆོད་པའི་ཆོ་ག་རྒྱས་པར་བྱས་ཏེ་བཟླས་བརྗོད་བྱེད་པ་ཡང་ཡོད། ཁ་ཅིག་ནི།དེ་དག་དང་མི་ལྡན་པ་ཡང་ཡོད་དོ། །དམིགས་པའི་རིམ་པ་ཡང་། ཁ་ཅིག་ནི། ཐ་མལ་པའི་ལུས་ཀྱི་དམིགས་པ་ཉིད་ཀྱིས་སེམས་ཅན་གྱི་དོན་དུ་བསམ་སྟེ། གཡེངས་བ་སྤངས་ནས་བཟླས་བརྗོད་བྱེད་པ་ཡང་ཡོད། ཁ་ཅིག་ནི། བདག་གི་ཐ་མལ་པའི་ལུས་ཀྱི་ནམ་མཁའ་ལ་འཕགས་པའི་སྐུ་བསམ་སྟེ་ཟློས་པ་ཡང་ཡོད། ཁ་ཅིག་ནི། སྐུ་གཟུགས་ལྟ་བུ་མདུན་དུ་བཞག་སྟེ། དེ་ཉིད་རང་གི་དད་པའི་ལྷ་དང་མི་གཉིས་པར་བརྟགས་ནས། བ་སྤུ་གཡོ་ཞལ་འཛུམ་སྙམ་དུ་རྟོག་ཅིང་ཟློས་པ་ཡང་ཡོད། ཁ་ཅིག་ནི། རང་ཉིད་ལྷའི་སྐུར་བརྟགས་ཏེ། སྙིང་ཀ་ལ་སོགས་པའི་གནས་རྣམས་སུ་ཇི་ལྟར་གྲགས་པའི་ཡི་གེ་རྣམས་བརྟགས་པའམ། རྡོ་རྗེ་ལ་སོགས་པའི་མཚན་མ་དང་བཅས་པ་ཡང་རུང་སྟེ། དེ་དག་ཡིད་ལ་ཀློག་པའི་ཚུལ་གྱིས་ཟློས་པ་ཡང་ཡོད། ཁ་ཅིག་ནི། དེ་ཉིད་ཀྱི་མདུན་དུ་རང་དང་འདྲ་བའི་ལྷ་བསམ་སྟེ། དབུགས་རྔུབ་པའི་ཚུལ་གྱིས་བདག་དང་མི་གཉིས་པའི་ལྷའི་སྐུ་ལ་དམིགས་ཤིང་། དབུགས་འབྱུང་བའི་ཚུལ་གྱིས་མདུན་ན་བཞུགས་པའི་ལྷ་ལ་དམིགས་པ་ཡང་ཡོད། ཁ་ཅིག་ནི། ཚུལ་དེ་ཉིད་ལ་འོད་ཟེར་འཕྲོ་བའི་ཚུལ་གྱིས་ལྷ་ལ་ཐིམ་སྟེ་ཐུགས་དམ་བསྐུལ་ཞིང་མཉེས་པར་བྱེད། འདུ་བའི་ཚུལ་གྱིས་བདག་ལ་ཐིམ་ཞིང་དངོས་གྲུབ་ནོད་པ་ཡོད། ཁ་ཅིག་ནི། བདག་ཉིད་ཀྱང་ལྷ་དང་མི་གཉིས་པའི་སྐུ་ཕྱག་རྒྱ་ཐམས་ཅད་ཡོངས་སུ་རྫོགས་པར་བྱེད་པ་ཡིད་ལ་བྱེད་ཅིང་། ཆོས་ཐམས་ཅད་ཀྱང་བདག་དང་། རང་བཞིན་ཐ་མི་དད་པའི་འཕགས་པའི་སྐུས་ཡོངས་སུ་གང་བར་དམིགས་ཏེ། འོད་ཟེར་འཕྲོས་པས་འཕགས་པ་ཐམས་ཅད་མཉེས་པར་བྱེད་ཅིང་ཐུགས་དམ་བསྐུལ་བ་དང་།དེ་ལྟར་མ་རྟོགས་པའི་སེམས་ཅན་རྣམས་ལ་ཡང་སྒྲིབ་པ་སྦྱོང་ཞིང་ལས་རྣམ་བཞི་རྫོགས་པར་བྱེད་པ་དང་། སླར་འདུ་བའི་ཚུལ་གྱིས་སྐུ་གསུང་ཐུགས་ཀྱིས་དངོས་གྲུབ་ཐོབ་པར་བསམ་པ་ཡང་ཡོད། དེ་དག་ནི་འདུལ་བའི་དབང་གིས་སོ་སོའི་མོས་པ་དང་། ནུས་པའི་ཁྱད་པར་གྱི་དབང་དུ་གསུངས་པས་ཏེ། གཞུང་སོ་སོ་ལ་གཞན་གྱིས་སུན་དབྱུང་བར་མི་བྱའོ། །སྤྱིར་སྔགས་ནི་གསུང་གི་ཕྱག་རྒྱ་སྟེ། དེ་ཉིད་ཀྱི་སྒོ་ནས་སྐུ་གསུང་ཐུགས་ཀྱི་ཕྱག་རྒྱ་ཐམས་ཅད་དང་ལྡན་པར་བྱིན་གྱིས་རློབས་པར་ཤེས་པར་བྱའོ། །གསང་སྔགས་ཟློས་པ་ཡང་སངས་རྒྱས་ཀྱི་མཛད་སྤྱོད་ལ་ཞུགས་པ་ཡིན་པས། ཆོས་ཐམས་ཅད་མ་སྐྱེས་པར་རྟོགས་པའི་ཐུགས་དང་། སྐུ་ཕྱག་རྒྱར་གསལ་བའི་ཏིང་ངེ་འཛིན་དང་། གསང་སྔགས་དག་པར་བཟླས་པ་དང་ལྡན་པར་བྱས་ན་དོན་ཆེན་པོར་བཤད་དོ། །གསང་སྔགས་རང་གི་ངོ་བོ་ནི། ཐབས་ཤེས་རབ་ཕུལ་དུ་བྱུང་བའོ།  །རྟགས་ནི་ལྷའི་སྐུའོ། །སྒོ་ནི་ཡིག་འབྲུའོ། །ངེས་པའི་ཚིག་ནི་ཐུན་མོང་མ་ཡིན་པའི་དོན་དང་། དམ་པར་གྱུར་པ་དང་། བློ་གྲོས་དང་། ཐབས་ལ་མཁས་པ་ལ་ཡང་འཇུག །ཡན་ལག་བསྒྱུར་ན་གསང་སྟེ་བརྗོད་པ་དང་། ཤེས་པ་དང་དཔུང་གཉེན་དུ་ལྡན་པ་ལ་བྱ་བར་ཡང་བཤད་དོ། །སྨྲ་བ་ཐམས་ཅད་ཀྱི་མཆོག་གསང་སྔགས་སྨྲ་བ་ཡིན་པར་བཤད་དོ། །འདི་ལྟར་དགེ་སློང་སོའུ་ཁྱ་དེ་བས་ཚིགས་སུ་བཅད་པ་བརྗོད་པ། སྨྲ་བ་ཐམས་ཅད་སྤངས་ནས་སུ། །གསང་སྔགས་སྨྲ་བ་བརྩམ་པར་བྱ། །བདེ་བའི་ལྷ་ཡང་བསྒྲུབ་པས་ན། །སྔགས་ཀྱི་མཐུ་ནི་ཤིན་ཏུ་ཆེ། །ཞེས་པ་ལྟ་བུའོ། །གསང་སྔགས་བརྗོད་པའི་བསོད་ནམས་ཀྱང་། བཀའ་དམ་པ་བཏོན་པ་དང་། ཆོས་ཉིད་ཡིད་ལ་བྱེད་པ་དང་། བདེན་པ་དང་། རིག་པ་དང་། དྲན་པ་ཐོབ་པ་དང་། ཆོས་ལ་དབང་བསྒྱུར་བ་ཐོབ་པ་དང་། འདོད་པའི་དངོས་གྲུབ་ཐམས་ཅད་ཐོབ་པ་ནི་ཡིད་བཞིན་གྱི་ནོར་བུ་རིན་པོ་ཆེ་ལྟ་བུའོ། །ཞེས་གསུངས་སོ། །རིག་སྔགས་ནི་མ་རྟོགས་པའི་གཉེན་པོའོ། །གསང་སྔགས་ནི་ལོག་པར་རྟོགས་པའི་གཉེན་པོའོ། །གཟུངས་སྔགས་ནི་དྲན་པ་ཉམས་པའི་གཉེན་པོའོ། །སྤྲོས་པ་དང་བྲལ་བའི་དོན་སྒོམ་པ་ནི་དེ་དག་གི་ཤེས་རབ་ཀྱི་ཆོ་ག །ཐབས་ཀྱི་ཆོ་ག་ནི། དམ་པའི་ཆོས་ཉན་པ་དང་། ཤེས་རབ་དང་སྙིང་རྗེ་སྒོམ་པ་དང་། ཐོས་པའི་དོན་བཟླས་བརྗོད་བྱེད་པ་རྣམས་ནི། དེ་དག་གི་རིམ་པ་བཞིན་དུ་ཐབས་ཀྱི་ཆོ་གར་སྦྱར་རོ། །བཟླས་བརྗོད་བྱ་ཐབས་ཀྱི་ཡན་ལག་རྫོགས་སོ། །
ལྷ་ས་ར་མོ་ཆེ་
གོང་དུ་ར་མོ་ཆེ་གཙུག་ལག་ཁང་ཞེས་པར་གཟིགས།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷ་སའི་དཀོར་གཉེར
བོད་མངའ་མཛད་བཅུའི་དུས་རབས་ཀྱི་ངོ་སྤྲོད་མདོ་ཙམ་གླེང་པ། བེ་རི་འཇིགས་མེད།
འདོད་པའི་ལོངས་སྤྱོད།
འདོད་པའི་ལོངས་སྤྱོད་།
ཡ་ཀི་ལྷ་ཆེན་ཚངས་པ་མན་ཆད་ནས།། མ་ཀི་མིག་མེད་གྲོག་མ་ཡན་ཆད་དུ།། ཐམས་ཅད་འདོད་པའི་མཚོ་ཁར་ཆཊ་པའི་ཕྱིར།། བདེ་བའི་ལོངས་སྤྱོད་འདི་ལ་མི་མོས་སུ།།
སྐྱེས་བུས་འདོད་པའི་མེ་ཆེན་ཆེར་སྦར་ཤིང་།། བུད་མེད་འདོད་པའི་རླུང་ཆེན་གྱིས་བསྐུལ་ཏེ།། གཉིས་སྦྱོར་འཁྲིག་པའི་བདེ་བའི་རྒྱ་མཚོ་ཆེ།། ལན་གཅིག་སྐོལ་བ་དོན་ཆུང་ག་ལ་ཡིན།།
འདི་ལ་འགའ་རེས་སྐུར་འདེབས་བྱེད་པ་དང་།། འགའ་ཡིས་བསྟོད་པའི་ཅ་ཅོ་འདོན་ཀྱང་རུང་།། དོན་ལ་བསྟོད་སྨད་སྒྲོ་སྐུར་གང་བྱེད་ཀྱང་།། ཡོད་ཚད་འདི་ལ་མི་བསྟེན་པ་ཞིག་མེད།།
དྲན་ན་དགའ་བའི་གད་མོ་ཁོང་ནས་དགོད།། གླེང་ན་ངོ་ཚའི་མཁུར་ཚོས་དམར་པོར་འགྱུར།། ཀུན་གྱིས་འདོད་ཅིང་མོས་པས་འཇུག་བྱེད་ཀྱང་།། སུས་ཀྱང་སྨོད་པའི་ཅ་ཅོ་ཁ་ཡིས་བཤད།།
ཡར་ལྟོས་ལྷ་ཡང་སྦྱོར་བ་མ་མཐོང་ངམ།། མར་ལྟོས་མི་ཡང་སྤྱོད་པ་མ་ཚོར་རམ།། བླ་ཆེན་སྙོམས་འཇུག་བྱེད་པ་མ་ཤེས་སམ།། དཔོན་ཆེན་འཁྲིག་པས་བཅིང་བ་མ་གོའམ།།
དུད་འགྲོའི་རིགས་ཀྱང་འདི་ལ་མ་སྐུལ་འཇུག། འབུ་སྲིན་རིགས་ཀྱང་འདི་ལ་མ་བསླབ་བརྩོན།། མདོར་ན་གཉིས་སྦྱོར་བདེ་བས་མ་བསླུས་པའི།། འགའ་ཞིག་འཇིག་རྟེན་འདི་ན་ངས་མ་མཐོང་།།
སྡོམས་པ་བླང་ནས་བསྡམ་བཅུན་བྱས་ཀྱང་ཆོག། ཚུལ་ཁྲིམས་བསྲུང་ནས་ཆགས་སྲེད་སྦས་ཀྱང་རུང་།། དེ་དག་ཕྱི་ཡི་ཚུལ་འཆོས་ཙམ་ཞིག་ལས།། དོན་དུ་འདི་ཉིད་སྤང་བའི་སྐྱེ་བོ་གང་།།
རྒྱལ་བུ་དོན་གྲུབ་བཙུན་མོ་ལྔ་བརྒྱར་རོལ།། ཟ་ཧོར་སྲས་པོ་མཁའ་འགྲོ་མང་པོས་བསྐོར།། ཚངས་དབྱངས་རྒྱ་མཚོའི་ལྷ་སའི་ཆང་མ་བསྟེན།། ས་སྐྱ་བླ་མས་རིག་མ་ཁབ་ཏུ་བཞེས།།
སྡོམས་པས་བསྡམ་བཅུན་བྱེད་པའི་ཁོར་ཡུག་ནས།། འདོད་པའི་བདེ་བ་རང་དབང་མི་ཡོངས་བའི།། བཙུན་པ་འགའ་ཞིག་མི་འདོད་སྡུག་བསྔལ་མྱོང་།། ཇོ་མོ་འགའ་རེས་དེའི་ཕྱིར་མི་དགེ་བྱེད།།
འདོད་ལྡན་སྐྱེ་བོའི་རང་དབང་བདེ་བ་ལ།། ལོངས་སུ་སྤྱོད་པའི་གོ་སྐབས་ཡོངས་འཕྲོག་ནས།། མི་འདོད་སྡོམ་པས་བསྡམ་བཅུན་བྱེད་པ་འདི།། སྡིག་པ་མ་གཏོགས་དགེ་བར་ག་ལ་རིགས།།
ལྷསའི་བཀའ་ཚིགས་ཆེན་མོ་
གོང་དུ་བཤད་ཟིན་པའི《བཀའ་ཆེམས་ཀ་ཁོལ་མ》ལ་ཟེར།
འདོད་པའི་ལོངས་སྤྱོད།
དེ་བས་རྙེད་སླ་ཕོ་མོ་གཉིས་སྦྱོར་གྱི།། དོན་ཆེན་འདོད་པའི་བདེ་བ་མི་བསྟེན་པར།། དོན་མེད་བསྡམ་བཅུན་བྱེད་པའི་ཁོར་ཡུག་ཏུ།། མི་འདོད་ནན་གྱིས་འཛུལ་བའི་དགོས་པ་མེད།།
ལྷ་སའི་སྐྱིད་ཆུ་
གོང་དུ་སྐྱིད་ཆུ་ཞེས་པར་གཟིགས།
འདོད་པའི་ལོངས་སྤྱོད།
དབང་ཤེད་མིན་པའི་རང་དབང་བསམ་བློ་ཡིས།། ཁ་མིན་དོན་གྱིས་འདོད་པའི་བདེ་བ་ལ།། བསམ་སྦྱོར་གཅིག་པས་ཞེན་ལོག་སྐྱེས་པ་ན།། སྡོམས་པའི་ལག་ལེན་ལག་ཏུ་བླང་ན་འོས།།
ལྷསའི་བཀའ་ཚིགས་ཆེན་མོ་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷ་སའི་སྐྱིད་ཆུ་
༼དུང་དཀར་ཚིག་མཛོད་ཆེན་མོ་༽ལས་བཏུས།
འདོད་པའི་ལོངས་སྤྱོད།
སྐྱེ་བོ་ཀུན་གྱི་ཡིད་ཀྱི་མེ་ལོང་དུ།། འཐད་པའི་དངོས་པོ་གྲངས་ཀྱིས་མི་ལོན་ཀྱང་།། ཕོ་མོ་གཉིས་སྦྱོར་འཁྲིག་པའི་བདེ་བ་འདི།། འཐད་པ་ཀུན་གྱི་ནང་ནས་ཕུལ་བྱུང་ཉིད།།
གཞན་ཡང་སྐྱེས་པའི་མིག་ལ་མཛེས་པའི་མཆོག། བུད་མེད་གཟུགས་དང་དེ་བཞིན་སྐྱེས་པའི་གཟུགས།། བུད་མེད་མིག་ལ་མཛེས་པའི་མཆོག་ཡིན་ལ།། ལྷག་མའི་འདོད་ཡོན་དག་ཀྱང་དེ་བཞིན་གསུངས།།
སྐྱེས་པ་རེ་ལ་བུད་མེད་རེ་རེ་དང་།། བུད་མེད་རེ་ལ་སྐྱེས་པ་རེ་རེ་སྟེ།། ཕོ་མོའི་རིགས་ལ་མང་ཉུང་ཡོད་མིན་པས།། འདོད་པའི་ལོངས་སྤྱོད་མི་བསྟེན་ཤིན་ཏུ་བླུན།།
རིགས་ཀྱི་ས་བོན་བསྐྲུན་པ་དོན་ཆེ་ལ།། བདེ་སྟོང་ཆགས་ལམ་སྐྱོང་བ་དེ་དོན་ཆེ།། མཁས་པའི་དབང་པོ་ཤེས་ཡོན་ཅན་བསྐྱེད་པ།། དེ་ལས་ལྷག་པའི་དོན་ཆེན་མ་ཡིན་ནམ།།
འདོད་ལྡན་སྐྱེ་བོའི་ཡིད་དབང་འཕྲོག་ཀྱང་ཆོག། འདོད་མེད་མི་ཡིས་རྣ་བར་གཟན་ཀྱང་རུང་།། འདོད་པའི་བདེ་བས་བསླུས་པའི་སྨྱོན་པ་ངས།། ཡོད་ཚད་དྲང་པོར་བརྗོད་པ་གཤིས་སུ་གྲུབ།།
འཇིག་རྟེན་ཁམས་ཀྱི་བུད་མེད་རིགས་འདི་དག། དམན་པར་ལྟ་ཞིང་བཙོག་པར་འཛིན་པས་ན།། བུད་མེད་སྤྱོད་པའི་ལས་འདི་མི་དགེ་དང་།། བཙོག་པར་འཛིན་པའི་རྩ་བ་དེ་ཉིད་ཙམ།།
འོན་ཀྱང་འདི་དག་གནས་ལུགས་ཏིལ་འབྲུ་ཙམ།། མེད་པའི་ལོང་གཏམ་གང་འདོད་ལུགས་སྲོལ་དུ།། བྱས་པ་ཡིན་གྱི་འདི་དག་དོན་དངོས་ལ།། བུད་མེད་ཐུབ་ཚོད་བྱེད་པའི་འཆལ་སྤྱོད་ཡིན།།
དོན་ཆེན་འགའ་ལ་དོ་སྣང་ཙམ་ཡང་མེད།། དོན་མེད་ལས་ལ་འབད་པ་བརྒྱ་ཕྲག་བྱེད།། འགའ་ཞིག་གཙང་བའི་ཆོས་ཀྱང་བཙོག་པར་བཟུང་།། མ་རབས་བྱ་ངན་འགའ་ཡང་བཟང་པོར་རློམ།།
སྐབས་འགར་བདེན་པའི་ཆོས་ཀྱང་རྫུན་དུ་བསྒྱུར།། ཐེང་རེར་ལོག་སྤྱོད་སྣ་ཚོགས་བཟང་པོར་འཛིན།། དེ་བས་བདེན་པ་འཚོལ་བའི་སྙིང་སྟོབས་ཀྱིས།། གནས་ལུགས་སྐད་ཆ་འགའ་རེ་བཤད་ན་འོས།།
དྲུག་ཅུ་རྩ་བཞིའི་སྒྱུ་རྩལ་སྣ་ཚོགས་ཀྱིས།། འདོད་པའི་བདེ་བ་མྱོང་བས་ཚིམས་བྱེད་པའི།། འགའ་ཡིས་བདེ་བའི་རིན་ཐང་སྤྱོད་པ་དག། མཐོང་དང་ཐོས་པས་ཡིད་སེམས་དགའ་བས་སྨྱོས།། སྐྱེས་པས་བུད་མེད་མི་ལོན་ག་ཆད་འཚོལ།། བུད་མེད་སྐྱེས་པ་མི་འཕྲད་ཨ་ཐང་ཆད།། དེ་ལྟར་སྐྱོ་གདུང་ཚོར་བས་གདུང་བའང་།། ཞིབ་ཏུ་བསམ་ནས་འཁྲིག་པའི་དོན་མིན་ནམ།།
སྐྱེས་པས་བུད་མེད་རིག་ནས་འཛུམ་མུལ་བྱེད།། བུད་མེད་སྐྱེས་པ་མཐོང་དུས་ཟུར་མིག་གཡོ།། ཞེན་ཆགས་འཆིང་བུ་དུམ་བུས་སྦྲེལ་བའང་།། ངོ་མར་དཔྱད་ན་བདེ་བའི་དོན་མིན་ནམ།།
འཕྲད་མ་ཐག་དུ་སྐད་གཅིག་འཇུག་བྱེད་ཅིང་།། ཞུགས་མ་ཐག་ཏུ་བྱ་བ་ཡོངས་ཚར་བའི།། དུད་འགྲོའི་འཁྲིག་པ་སྤྱོད་པའི་ངང་ཚུལ་གྱིས།། བདེ་བ་ཆེན་པོའི་ཆ་ཙམ་མྱོང་མ་ཡིན།།
དེ་བས་དོན་གྱི་བདེ་བ་མྱོང་འདོད་པའི།། སུས་ཀྱང་དོན་མེད་མཐོང་ཆུང་མི་བྱེད་པར།། དྲུག་ཅུ་རྩ་བཞིའི་སྒྱུ་རྩལ་སྣ་ཚོགས་ཀྱིས།། སྦྱོར་བར་བྱེད་པ་ཅིས་ཀྱང་གལ་ཆེན་ཡིན།། ༢༠༡༡ ༥  ༡༦  ཉིན་སྐྱེ་རྒུ་ནས
ལྷ་སའི་ཁ་ཆེའི་ཕྱག་ཁང་ཆུང་བ་
ལྷ་སར་ཧུད་རིགས་ཀྱི་ཕྱག་ཁང་ཆུང་བ་ནི། ཆིང་རྒྱལ་རབས་སྔོན་ནས་ཀ་ཤི་སྨོར་གྱི་ཚོང་པ་ཁ་ཤས་ལྷ་སར་བསྡད་པ་དང་དེ་ཚོས་རགས་ཁ་སྨད་དུ་ཕྱག་ཁང་དེ་བཙུགས་སྐད། དེ་གར་ལྷ་སར་གཏན་སྡོད་རྒཡལ་ཁོངས་ཕྱི་རྒྱལ་ཡིནཔའི་ཁ་ཆེ་ཚོས་ཕྱག་འཚལ་བྱེད་ཀྱི་ཡོད་འདུག
༼དུང་དཀར་ཚིག་མཛོད་ཆེན་མོ་༽ལས་བཏུས།
དགའ་ལྡན་ཁྲི་ཐོག་ཞེ་དགུ་པ་ཅོ་ནེ་བློ་བཟང་དར་རྒྱས་
དགའ་ལྡན་ཁྲི་ཐོག་ཞེ་དགུ་པ་ཅོ་ནེ་བློ་བཟང་དར་རྒྱས་ནི། རབ་བྱུང་བཅུ་གཅིག་པའི་ཆུ་སྟག་༡༦༦༢ལོར་མདོ་སྨད་ཅོ་ནེའི་ཨ་གཟིགས་ཐང་དུ་ཡབ་ཧོར་ཚང་མགོན་པོ་བསམ་གྲུབ་དང༌། ཡུམ་ལྷ་བཟའ་ལྷ་མོ་ཕྱུག་གཉིས་ཀྱི་སྲས་སུ་སྐུ་འཁྲུངས། དགུང་ལོ་ཆུང་ངུའི་དུས་ནས་འདུལ་འཛིན་བློ་གྲོས་རྒྱ་མཚོ་དང་མཁན་ཆེན་ཐབས་མཁས་རྒྱ་མཚོ་གཉིས་ལས་རབ་ཏུ་བྱུང་ཞིང་མཚན་ལ་བློ་བཟང་དར་རྒྱས་ཞེས་གསོལ། མཁན་སློབ་དེ་གཉིས་ལས་ཡི་གེའིསྦྱོར་ཀློག་དང་འདོན་ཆོས་སྤྱོད་བཅས་ལ་བྱང་བར་བསླབས། ཅོ་ནེ་བཤད་སྒྲུབ་གླིང་གི་ཚོགས་གྲྭ་ལ་ཞུགས་ནས་གར་ཐིག་དབྱངས་གསུམ་སོགས་ལ་བྱང་ཆུབ་པར་མཛད། དགུང་ལོ་ཉི་ཤུ་ཐམ་པར་དབུས་སུ་ཕེབས་ཏེ་སེར་སྨད་དུ་ཞུགས་ཏེ་བསྡུས་གཞུང་དང་གཞུང་བཀའ་པོད་ལྔ་ལ་ཐོས་བསམ་ནན་ཏན་དུ་མཛད་པས་སྨྲ་བའི་སེང་གེ་ལྟ་བུར་གྱུར། རྗེ་ཕ་བོང་ཁ་པ་ངག་དབང་བསྟན་འཛིན་ལས་དགེ་ཚུལ་སྒྲུབ་པ་དང་མདོ་སྔགས་ཀྱི་ཆོས་འབྲེལ་ཡང་གསན། དགུང་ལོ་སོ་གཉིས་པར་སེ་ར་ཚོགས་ཆེན་དགེ་བསྐོས་མཛད་ནས་འགྲིག་ལམ་ལ་དོ་དམ་གང་ལེགས་གནང༌། དགུང་ལོ་སོ་བཞི་པར་སྨོན་ལམ་རབ་འབྱམས་པའི་གྲྭ་སྐོར་མཛད། དགུང་ལོ་སོ་ལྔ་པར་གོང་ས་ལྔ་པའི་དངོས་སློབ་གནས་བརྟན་འཇམ་དབྱངས་གྲགས་པའི་དྲུང་དུ་བསྙེན་པར་རྫོགས། དེ་ནས་སྟོད་རྒྱུད་གྲྭ་ཚང་དུ་ཕེབས་ཏེ་གསང་སྔགས་ཀྱི་གཞུང་དང་ཆོ་ག་ཕྱག་ལེན་དང་བཅས་པར་མཁས་པར་སྦྱངས། དགུང་ལོ་སོ་བདུན་པར་དཔལ་ལྡན་སྟོད་རྒྱུད་གྲྭ་ཚང་གི་བླ་མ་དབུ་མཛད་ཀྱི་ཁྲིར་ཕེབས། དགུང་ལོ་སོ་དགུ་པར་རྒྱུད་པ་མཁན་པོའི་ཁྲི་ལ་བཞུགས་ནས་ལོ་ངོ་དགུའི་རིང་དུ་འཆད་ཉན་དང་གཏོང་སྒོ་གང་ཅིའི་ཐད་ནས་ལེགས་པར་བསྐྱངས། དགུང་ལོ་ཞེ་ལྔ་པར་ཤར་རྩེར་ཕེབས། དགུང་ལོ་ཞེ་དགུ་པ་རབ་བྱུང་བཅུ་གཉིས་པའི་ས་བྱི་༡༧༠༨ལོར་དགའ་ལྡན་གསེར་ཁྲི་ལ་བཞུགས་ནས་ལོ་ངོ་བརྒྱད་ཀྱི་རིང་དུ་གསེར་ཁྲི་བསྐྱངས། ཤིང་རྟ་༡༧༡༤ལོར་ཁྲི་ལས་ཟུར་ནས་ཀྱང་གཙུག་ལག་ཁང་དང་སྐུ་གསུང་ཐུགས་རྟེན་མང་དུ་བཞེངས་པ་དང༌། བདེ་ཆེན་གསང་སྔགས་མཁར། རིན་ཆེན་གླིང༌། དྭགས་པོ་གྲྭ་ཚང་བཅས་ལ་ཞལ་འཛིན་གང་ལེགས་གནང༌། དགུང་ལོ་ང་དགུ་པ་རབ་བྱུང་བཅུ་གཉིས་པའི་ལྕགས་ཕོ་བྱི་༡༧༢༠ལོར་རྒྱལ་བ་བསྐལ་བཟང་རྒྱ་མཚོ་སྐུ་འབུམ་ནས་མཚོ་སྔོན་དཔོན་ཁག་དང་མན་ཇུ་དམག་གིས་ལྷ་སར་གདན་དྲངས་ནས་ལྷུན་གྲུབ་རྫོང་དུ་ཕེབས་པར་ཁྲི་ཟུར་འདི་ཉིད་དང་དགའ་ལྡན་ཁྲི་ཆེན་དགེ་འདུན་ཕུན་ཚོགས། ཀུན་གཟིགས་པཎ་ཆེན་རིན་པོའི་སྐུ་ཚབ་གདན་ས་གསུམ་གྱི་མ་ཁན་སློབ་ལས་སྣེགཞུང་ཞབས་སེར་སྐྱ་གང་འཚམས་བཅས་ཕེབས་གསུར་བཅར་པས་རྒྱལ་དབང་མཆོག་དང་ཕན་ཚུན་ཐུགས་སྣང་ཤིན་ཏུ་གཤིན་པོ་བྱུང༌། ལོ་དེར་རྒྱལ་དབང་མཆོག་པོ་ཏ་ལར་ཁྲི་འདོན་མཛད་སྒོ་གྲུབ་པ་དང་རྒྱལ་དབང་མཆོག་གི་ཡོངས་འཛིན་དུ་ཕེབས་ཏེ་བསྡུས་གྲྭ་ནས་བཟུང་ཕར་ཕྱིན་སྐབས་བརྒྱད་པའི་བར་ལོ་ངོ་བཞིའི་རིང་དུ་འབུལ་བར་མཛད། དགུང་ལོ་རེ་གཉིས་པ་རབ་བྱུང་བཅུ་གཉིས་པའི་ཆུ་མོ་ཡོས་༡༧༢༣ལོར་དགོངས་པ་ཆོས་དབྱིངས་སུ་གཤེགས། དགོངས་རྫོགས་ཀྱི་ཕྱིར་དུ་བཞེངས་པའི་དངུལ་གདུང་ནི་དྭགས་པོ་རྣམ་གྲོལ་གླིང་གི་གཙུག་ལག་ཁང་དུ་བཞུགས་སོ། །
ལྷ་སྲས་མས་སྲོང་མང་བཙན་
གོང་དུ་མང་སྲོང་མང་བཙན་ཞེས་པར་གཟིགས།
༼དུང་དཀར་ཚིག་མཛོད་ཆེན་མོ་༽ལས་བཏུས།
གྲུབ་མཐའ་སོ་སོའི་བདེན་གཉིས་ཀྱི་འཇོག་ཚུལ་
༄༅། །གྲུབ་མཐའ་སོ་སོའི་བདེན་གཉིས་ཀྱི་འཇོག་ཚུལ་བཞུགས། །
ལྷ་སར་གསེར་ཐོག་ཕུལ་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷ་སྲིན་སྡེ་བརྒྱད་ལ་ཡང་ཕྱི་ཡི་ལྷསྲིན་སྡེ་བརྒྱད་
དབང་པོ་བརྒྱ་བྱིན། ཐག་བཟང་རིས། ཀླུའི་རྒྱལ་པོ་དགའོ། བྱ་རོག་མགོ་བརྩེགས། ཚངས་པ། སྲིན་པོ་ལང་ཀ་མགྲིན་བཅུ། བདུད་གྱི་རྒྱལ་པོ། དམུ་བརྗེ་བཙན་པོ་སྟ་བརྒྱད་དོ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷ་སྲས་ལྗང་ཚ་ལྷ་དབོན་
རྒྱལ་པོ་ཁྲི་ལྡེ་གཙུག་བརྟན་དང་བཙུན་མོ་འཇང་བཟའ་ཁྲི་བཙུན་གཉིས་ཀྱི་སྲས་ཡིན། 《རྦ་བཞེད》ལས་སྲས་འདིའི་མནའ་མར་རྒྱ་བཟའ་ཅིན་ཁྲེན་ཀོང་ཇོ་བླངས་ཀྱང་རྒྱ་བཟའ་ལྷ་སར་མ་འབྱོར་གོང་དུ་སྲས་འདིས་རྟ་རྒྱུག་སྐབས་རྟས་གཡུགས་ཏེ་གྲོངས་ཞེས་གསལ། ལོ་རྒྱུས་འགའ་ཞིག་ཏུ་སྲས་འདིའི་མནའ་མར་གཉགས་རིགས་ཀྱི་བུ་མོ་མ་བླངས་པའི་ཞེ་ནད་ལ་བརྟེན་ནས་བོན་གྱི་སྔགས་པས་ཟེར་མདའ་འཕངས་པ་ཕོག་ཏར་རྟ་འདྲོགས་ནས་རྟ་ཐོག་ནས་ལྷུང་སྟེ་འདས་པར་བཤད།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷག་བཅས་ཀྱི་ཕྲད་གསུམ་
རྣམ་དབྱེ་མ་ཡིན་པའི་ཕྲད་གཞན་དབང་ཅན་ཏེ་དེ་སྟེ་གསུམ་མོ།
ལྷ་བསུ་གདོང་
《ཆོས་འབྱུང་མཁས་པའི་དགའ་སྟོན》གྱི་གསུངས་ཚུལ་ལ་བརྟགས་ན། ལྷ་བསུ་གདོང་ནི་འཕན་པོ་སྒོ་ལ་དང་ལྷ་སའི་བར་གྱི་ལམ་བརྒྱུད་རི་གདོང་ཞིག་གི་མིང་ཡིན་པ་ལྟར་སྣང་།
ལྷག་བཅས་ཀྱི་ཕྲད་གསུམ་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷ་གསུམ་
འཇིག་རྟེན་གྱི་ལྷ་དང། སྐྱེ་བོའི་ལྷ། རྣམ་པར་དག་པའི་ལྷ་སྟེ་གསུམ། ཡང་ན། འདོད་ཁམས་ཀྱི་ལྷ། གཟུགས་ཁམས་ཀྱི་ལྷ། གཟུགས་མེད་ཁམས་ཀྱི་ལྷ།
ལྷ་བསུ་གདོང་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷ་གསུམ་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷ་སྲིན་སྡེ་བརྒྱད་
གཤིན་རྗེ་གཤེད་ཀྱི་རྒྱུད་དུ་གཤིན་རྗེ། མ་མོ། གནོད་སྦྱིན། མི། ས་བདག བཙན་བདུད་ཅེས་བཤད་པ་དང། གཞན་དུ་ལྷ། ཀླུ། གནོད་སྦྱིན། དྲི་ཟ། ལྷ་མིན། ནམ་མཁའ་ལྡིང། མིའམ་ཅི། ལྟོ་འཕྱེ་ཆེན་པོཞེས་གྲགས། ཡང་ན། ༡.གཤིན་རྗེ། ༢.མ་མོ། ༣.བདུད། ༤.བཙན། ༥.རྒྱལ་པོ། ༦.ཀླུ། ༧.གནོད་སྦྱིན། ༨.གཟའ་བཅས་ལས་མྱུར་མགྱོགས་ཀྱི་ལྷ་སྲིན་སྡེ་བརྒྱད་རྣམས་སོ། །གཞན་ཡང། ༡.ཕྱིའི་ལྷ་སྲིན་སྡེ་བརགྱད། ༢.ནང་གི་ལྷ་སྲིན་སྡེ་བརྒྱད། ༣.གསང་བའི་ལྷ་སྲིན་སྡེ་བརྒྱད། ༤.སབས་པའི་ལྷ་སྲིན་སྡེ་བརྒྱད། ༥.བསྟན་པ་སྐྱོང་བའི་ལྷ་སྲིན་སྡེ་བརྒྱད། ༦. དྲག་པོ་སྔགས་ཀྱི་ལྷ་སྲིན་སྡེ་བརྒྱད། ༧.བརྟགས་ཤིང་ཆགས་པའི་ལྷ་སྲིན་སྡེ་བརྒྱད། ༨.ལས་མྱུར་མགྱོགས་ཀྱི་ལྷ་སྲིན་སྡེ་བརྒྱད་དེ་ཁག་བརགྱད་དུ་དབྱེ་སྲོལ་ཡང་ཡོད།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷ་སའི་ཕྱོགས་བཞིར་གནས་པའི་ཁྱད་དུ་འཕགས་པའི་རི་བཞི་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷག་བཅས་ཀྱི་ཕྲད་འཇུག་ཡུལ་བརྒྱད་
༡.ཚིག་སྔ་མ་མཚམས་སྦྱོར་བྱརད་པ་དང། ཕྱི་མ་མཚམས་སྦྱོར་བྱར་བཟུང་ནས་དུས་སྔ་ཕྱིས་འཇུག་པའི་མཚམས་སྦྱོར་ལྷག་བཅས། ༢.ཚིག་དོན་སྔ་ཕྱི་གཉིས་ཀ་མཚམས་སྦྱོར་བྱར་བཟུང་ནས་དུས་རིམ་གྱིས་འཇུག་པའི་མཚམས་སྦྱོར་ལྷག་བཅས། ༣.ཚིག་དོན་སྔ་ཕྱི་གཉིས་ཀ་མཚམས་སྦྱོར་བྱར་བཟུང་ནས་དུས་གཅིག་ཅར་དུ་འཇུག་པའི་མཚམས་སྦྱོར་ལྷག་བཅས། ༤.དབྱེ་བ་འདྲེན་པའི་དམ་བཅའ་ལྷག་བཅས། ༥.གཏན་ཚིག་འདྲེན་པའི་དམ་བཅའ་ལྷག་བཅས། ༦.ངེས་ཚིག་འདྲེན་པའི་དམ་བཅའ་ལྷག་བཅས། ༧.རྒྱས་བཤད་འདྲེན་པའི་དམ་བཅའ་ལྷག་བཅས་དངབཅས་མཚམས་སྦྱོར་ལྷག་བཅས་གསུམ་དང་དམ་བཅའ་ལྷག་བཅས་བཞིདང། ལྷག་བཅས་བདུན་པོའི་སྟེང་དུ། ༨.ཚིག་དོན་སྔ་མ་ལས་གཞན་འདྲེན་པའི་གཞན་འདྲེན་ལྷག་བཅས་བསྣན་པས་བརྒྱད་དོ།
ལྷག་མཐོང་གསུམ་
མཚན་མ་ལས་བྱུང་བའི་ལྷག་མཐོང་། ཡོངས་སུ་འཚོལ་བ་ལས་བྱུང་བའི་ལྷག་མཐོང་། སོ་སོར་རྟོགས་པ་ལས་བྱུང་བའི་ལྷག་མཐོང་ངོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷག་བཅས་པ་
དབུ་མ་རང་རྒྱུད་པ་མན་ཆད་ཀྱིས་སྐུ་ཚེའི་འདུ་བྱེད་མ་བཏང་བར་ཕུང་པོའི་ལྷག་མ་དང་བཅས་པར་མྱ་ངན་ལསགའདའ་བ་སྟེ། ཉོན་མོངས་ཐམས་ཅད་སྤངས་ཀྱང་ཚེ་མ་འཕོས་པས་སྔར་གྱི་རྣམ་སྨིན་ཕུང་པོའི་ལྷག་མ་དང་བཅས་དགྲ་བཅོམ་པའི་གོ་འཕང་མངོན་དུ་བྱེད་པ་ཞིག་གོ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷག་པ་སྦྲེབས་པ་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷག་གནས་
རབ་གནས་ཞེས་པ་དང་དོན་འདྲ་ཞིང་ལྷ་སྐུ་སོགས་དམ་ཚིག་སེམས་དཔའ་པ་ལ་ཡི་ཤེས་སེམས་དཔའ་སྤྱན་འདྲེན་པའི་ཕྱིར་དུ་དམ་ཚིག་སེམས་དཔའ་གནས་པའི་བགེགས་སོགས་བསྐྲད་དེ་ཁྲུལ་གསོལ་ཞིང། གསར་དུ་སྤྱན་འདྲེན་པའི་ཡི་ཤེས་སེམས་དཔའ་ལ་དབང་བསྐུར་ཏེ་དམ་ཚིག་སེམས་དཔའ་ལ་བསྟིམ་པ་ནི་རབ་གནས་ཀྱི་གཙོ་བོ་ཡིན།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷག་པའི་བསླབ་པ་གསུམ་
མུ་སྟེགས་པ་ལས་ལྷག་པའི་ཚུལ་ཁྲིམས་དང། ལྷག་པའི་ཏིང་ངེ་འཛིན། ལྷག་པའི་ཤེས་རབ་སྟེ་གསུམ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷག་རོལ་
ཟས་ལྷག
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷ་སྲས་གཙང་མ་
རྒྱལ་པོ་ཁྲི་ལྡེ་སྲོང་བཙན་གྱི་སྲས་འབྲིང་བའམ་རྒན་པ། འདི་ཉིད་ནི་བོད་ཀྱི་བཙན་པོའི་གདུང་རབས་ནང་ནས་རབ་ཏུ་བྱུང་བ་དང་པོ་ཡིན། ཆོས་འབྱུང་འགའ་ཞིག་ནང་རྒྱལ་པོ་ཁྲི་རལ་པ་ཅན་བཀྲོངས་རྗེས་ཆོས་ལ་མི་དགའ་བའི་བློན་པོ་དབས་སྟག་རྣ་ཅན་ལ་སོགས་པས་ངན་སྐུལ་བྱས་པ་བརྒྱུད། རྒཡལ་པོ་གླང་དར་མས་ལྷ་སྲས་གཙང་མ་མོན་དུ་སྤྱུགས། འདི་ཉིད་ལྷོ་བྲག་ཁོམ་ཐིང་གི་བར་དུ་བྱོན། དེར་སྣ་ནམ་བཟའ་མང་པོ་རྗེས་དུག་ཕུལ་ནས་བཀྲོངས་ཞེས་པ་དང། ཆོས་འབྱུང་ལ་ལར་ཐོག་མ་ལྷོ་བྲག་ཁོམ་ཐིང་དུ་བྱོན། ཞིག་རས་ཐམས་ཅད་གསོལ། གཏེར་ཚན་གཅིག་སྦས། དེ་ནས་སྤ་གྲོེ་བྱོན། སྐྱེར་ཆུའི་ལྷ་ཁང་རྙིང་པ་གསོལ། གསར་པ་བརྩིགས། ཡབ་མེས་ཀྱི་བླ་དཔེ་དང་ཁྲིམས་ཀྱི་ཡིག་ཚང་སོགས་ཚན་ཆེ་བ་གཅིག་སྦས། སྟག་ཚང་དང་སེང་གི་ཕུག་ཏུ་གཏེར་ཁ་མང་དུ་སྦས། སྤྱལ་ཀར་བརྒྱ་རྩ་བརྒྱད་སྦས། གཏེར་ཕྲན་མང་དུ་སྦས། དེ་ནས་ལྷ་སྲས་གཙང་མ་ལ་སྤྱན་འདྲེན་མི་མེད་པས་ཐུགས་མུག་སྟེ་བསམ་ཡས་ཀེ་ཚང་གི་བླ་དཔེ་ཟབ་མོ་རྣམས་སྤྱན་དྲངས་ཏེ་སྤྱལ་ཀའི་བྲག་ལ་སྦས། ལྷ་སྲས་ཇིད་དེར་སྐུ་གཤེགས་ཏེ་ཡང་བསེ་སྒྲོམ་དུ་བཅུག་ནས་བྲག་ལ་སྦས་ཞེས་གསལ་ནའང། ལྷ་སྲས་གཙང་མ་རང་གི་དབོན་རྒྱུད་ཀྱིས་བརྩམས་པའི་མོན་ཡུལ་གྱི་ལོ་རྒྱུས་ནང། ལྷ་སྲས་གཙང་མ་མོན་དུ་སྤྱུགས་པའི་སྐོར་ལ་འདི་ལྟར་གསལ་བ་སྟེ། འདི་ཉིད་མོན་སྤ་གྲོ་གནམ་ཐང་སོགས་བརྒྱུད་ནས་རིམ་བཞིན་ཕེབས་པའི་མཐར་མི་ཟིན་པའི་ས་ཆར་འབྱོར། རྒྱལ་པོའི་བཙུན་མོ་དཔལ་གྱི་ངང་ཚུལ་མ་དང་ལྐོག་ཏུ་ཉལ་བཤམས་སོ་ཞེས་རྒཡལ་པོའི་སྙན་དུ་གསོལ་བས། ཁྲིམས་ལ་སྦྱོར་ཞིག་ཅེས་གསུངས་པ་ན། བཙུན་མོ་ངང་ཚུལ་མ་ཤིནཏུ་སྡུག་བསྔལ་ཏེ་རང་སྲོག་ལྕེབས་པ་དང། བློན་ཆེན་པོ་བྲན་ཀ་དཔལ་ཡོན་གྱིས་ཁོ་རང་བསད་ན་རྒཡལ་པོ་བཀྲོངས་ཀྱི་དོགས་ནས་བྱང་དུ་བྲོས། མཐར་བྱང་ཐང་དུ་བཀུམ་ནས་དམར་གདུང་སྙེ་ཐང་རྒྱ་གྲོང་ན་ཡོད་ཅེས་གྲགས། གཞན་ཡང་ལོ་རྒྱུས་ཡིག་ཚག་དུ་བློན་ཆེན་པོ་བྲན་ཀ་དཔལ་ཡོན་ཉེས་མེད་དུ་བསད་རྐྱེན་མཐར་གནོད་སྦྱིན་དུ་སྐྱེས་ནས་བོད་སིལ་བུའུ་སྐབས་ཁེང་ལོག་གི་ངན་སྐུལ་བྱེད་མཁན་ཡིན་པའི་གཏམ་རྒྱུད་ཀྱང་མི་ཉུང་བ་ཞིག་ཡོད།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷག་བློ་ཟབ་སྐྱེད་དགོས་པ་
སྔར་ལས་ལྷག་པའི་དོགས་ཟོན་ཟབ་སྐྱེད་བྱེད་དགོས་པ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷག་གནས་དངོས་གཞི་ལྔ་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷགས་དགུ་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷན་སྐྱེས་ཀྱི་དྲི་
དངོས་པོ་རང་དང་ལྷན་དུ་སྐྱེས་པའི་དྲི། དེའི་དབྱེ་བར་ཞིམ་མི་ཞིམ་གཉིས་ཡོད་དེ། གུར་གུམ་གྱི་དྲི་དང། ཤིང་ཀུན་གྱི་དྲི་ལྟ་བུ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷན་ཅིག་སྐྱེས་པའི་ཡིཤེས་
སངས་རྒྱས་ཆོས་ལུགས་ཀྱི་གསང་སྔགས་ཀྱི་གཞུང་ནས་བཤད་ཚུལ་ལ། གསང་སྔགས་ཀྱི་ཆོས་ལ་སྒོམ་སྒྲུབ་བྱས་ནས་གནས་ཚད་མཐོན་པོར་སོང་སྟེ་རྫོགས་རིམ་རིམ་པ་དང་པོར་སླེབས་པ་ན་ལུས་ཀྱི་རྩ་དབུ་མའི་ནང་དུ་བླུགས་གནས་ཐིམ་གསུམ་བྱས་པའི་དགའ་བདེ་འབྱུང་ལ། བདེ་བ་དེས་སྟོང་པ་ཉིད་རྟོགས་པ་དེ་ལ་ལྷན་ཅིག་སྐྱེས་པའི་ཡི་ཤེས་ཟེར།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷན་སྐྱེས་རྨ་བརྒྱད་
འབྲས། གཞང་འབྲུམ། མེ་དབལ། སུར་ཡ། རྨེན་བུ། རླིག་རླུགས། རྐང་བམ། མཚན་པར་རྡོལ་བའོ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷན་སྐྱེས་དང་ཀུན་བཏགས་ཀྱི་བདག་འཛིན་གཉིས་
གྲུབ་མཐས་བློ་བསྒྱུར་བ་ལ་མ་ལྟོས་པར་རང་ཤུགས་ཀྱིས་འབྱུང་བའི་བདག་འཛིན་ནི་ལྷན་སྐྱེས་ཀྱི་བདག་འཛིན་དང། གྲུབ་མཐས་བློ་བསྒྱུར་བའི་སྟོབས་ཀྱིས་འབྱུང་བ་ནི་ཀུན་བཏགས་ཀྱི་བདག་འཛིན་ཡིན།
ལྷན་ཅིག་ཁ་སྤྱ་ཟེར་
ལྷན་ཅིག་ཏུ་ཁ་གཤགས་འདེབས་པ་དང་ངག་འཁྱམ་སྨྲ་བ།
ལྷན་སྐྱེས་དང་ཀུན་བཏགས་ཀྱི་བདག་འཛིན་གཉིས་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷན་ཅིག་ཁ་སྤྱ་ཟེར་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷག་མཐོང་
འདི་ལ་བོད་ཀྱི་གྲུབ་མཐའ་ཁག་གི་བླ་མ་གོང་མ་ཚོའི་གསུང་ཚུལ་མི་འདྲ་བ་སྣ་ཚོགས་ཡོད་ཀྱང། སྐབས་འདིར་རྗེ་བླ་མ་ཙོང་ཁ་པའི་བཞེད་པ་ལྟར་བཀོད་ན། ཕུང་པོ་ལྔ་ཡི་སྟེང་དུ་ངར་འཛིན་ལྷན་སྐྱེས་ཀྱིས་ཇི་ལྟར་བཟུང་བ་ལྟར་གྱི་དགག་བྱའི་ངོས་འཛིན་བྱེད་ཚུལ་མ་འཕྱུགས་པ་གཞིར་བཟུང་དེ་ལ་གནད་གཞི་དང་ལྡན་པའི་རིགས་པ་ཡང་དག་གི་སྒོ་ནས་དཔྱད་པ་བྱས་པ་ལ་བརྟེན་ནས་རང་བཞིན་གྲུབ་པ་གཏན་ནས་མེད་པའི་ངེས་ཤེས་བརྟན་པོ་རྙེད་པ་དང། དཔྱད་པ་དེ་ཉིད་ལ་བརྟེན་ནས་སྔར་ཞི་གནས་ཀྱི་སྐབས་སུ་ཐོབ་པ་ལས་ལྷག་པའི་ཤིན་སྦྱངས་ཀྱི་བདེ་བ་ཁྱད་པར་ཅན་ཐོབ་པ་ན་ལྷག་མཐོང་ཐོབ་པ་དང། དབུ་མའི་ལྟ་བ་རྙེད་པ་ཟེར། འདི་ལ་གནད་བཞི་ཚང་དགོས་ཚུལ་དང། མཉམ་བཞག་ནམ་མཁའ་ལྟ་བུའི་སྐྱོང་ཚུལ་དང། རྗེས་ཐོབ་སྒྱུ་མ་ལྟ་བུའི་སྐྱོང་ཚུལ་སོགས་ཞིབ་པར་རྗེ་བླ་མའི་གསུང《ལམ་རིམ་ཆེ་ཆུང》གཉིས་ཀྱི་ནང་གསལ།
ལྷ་སྲུང་དཔང་དུ་བྱས་ནས་མནའ་སྒོག་པ་
འདི་ནི་བརྫུན་ཤོད་མི་ཆོག་པའི་ཁྲིམས་ཡིན་ཏེ་ཡོངས་གྲགས་སུ་བསྙིན་ཧམ་མནའ་དག་གི་ཞལ་ལྕེ་ཟེར། ཁྲིམས་ཁང་ནང་ཞུ་གཏུགས་བྱེད་མཁན་ཕྱོགས་གཉིས་ནས་ཤོད་པའི་སྐད་ཆར་ཧམགབརྫུན་གཡོ་འགེབས་ཡོད་མེད་བརྟག་པའི་ཆེད་དུ་རང་སོ་སོའི་ལྷ་དང་སྲུང་མའི་མདུན་དུ་སོང་ནས་མནའ་སྐྱེལ་དུ་བཅུག་པ་ཞིག་ཡིན། དེ་ཡང་མནའ་སྐྱེལ་མཁན་གྱི་མནའ་མིའི་གྲས་སུ། ༡.གསེར་བྱ་ངང་པ་རྙི་ལ་མ་འཛིན་ཞེས་བླ་མ་དང་དགེ་བའི་བཤེས་གཉེན་གྱིས་མནའ་སྐྱེལ་མི་ཆོག་པས་མནའ་མིར་མི་བསྡུ་བ་དང། ༢.ཕོ་རོག་ནག་པོ་རྡོ་མ་རྒྱག་ཞེས་པ་མི་ངན་ཧམ་སེམས་ཅན་དང་དབུལ་ཞིང་ཕོངས་པ་རྣམས་ནོར་གྱི་དོན་དུ་མནའ་ཟ་བས་མནའ་མིར་མི་བསྡུ་བ་དང་། ༣.དུག་སྦྲུལ་ནག་པོ་ཐུར་ལ་མ་རྒྱུག་ཅེས་པ་སྔགས་པ་སྔགས་ཀྱི་ནུས་པ་ལ་བརྟེན་ནས་མནའ་ཟ་བའི་ཉེས་པ་སེལ་ཐུབ་པས་མནའ་མིར་མི་བསྡུ་བ་དང་། ༤.ཁྱི་མོ་ཚང་མ་ལ་དབྱུག་པ་མ་འཕྱར་ཞེས་པ་བུད་མེད་བུ་ཕྲུག་ཡོད་པ་རྣམས་ཀྱིས་རང་གི་བུ་ཕྲུག་གི་དོན་དུ་མནའ་ཟ་བས་མནའ་མིར་མི་བསྡུ་བ་དང་། ༥.གཡུ་ཆུང་དྲུག་དཀར་རྩར་ལ་མ་རྒྱུ་ཞེས་བྱིས་པ་ཆུང་ངུ་བསམ་ཤེས་མེད་པས་མནའ་མིར་མི་བསྡུ་བ་བཅས་ཡིན། མནའ་མིར་འོས་པའི་མི་ནི་གནས་ཚུལ་ཤེས་ཤིང་ཆ་འཇོག་འོས་པ། ལས་འབྲས་ལ་བརྩི་བ། འགག་རྩའི་དོན་གནད་ལ་སོ་སོའི་ཕྱོག་སདང་མཐུན་པ་ཞིག་དགོས་པ་དང། མནའ་སྐྱེལ་ཡོ་བྱད་སྣུམ་ཁོལ་མ། རྡེའུ་དཀར་ནག བཀྲབ་སླང་སོགས་དགོས་པ་དངོས་གཞི་མནའ་སྐྱེལ་སྐབས་ཀྱི་བྱེད་སྒོ་སོགས་ཞིབ་པར《བོད་ཀྱི་དུས་རབས་རིམ་བྱུང་གི་ཁྲིམས་ཡིག་ཕྱོགས་བསྡུས》དེབ་དང་པོའི་ནང་གསལ།
ལྷག་པའི་དམ་ཚིག་གསུམ་
དེ་ལ་གསུམ་སྟེ། རང་བཞིན་ལྟ་བའི་དམ་ཚིག་བཞི（ཨ་ནུ་ཡོ་ག་ལས） སྤྱོད་པ་རྒྱུན་གྱི་དམ་ཚིག་བཞི། གལ་མདོ་ངེས་པའི་དམ་ཚིག་བཞིའོ། །དང་པོ་རང་བཞིན་ལྟ་བའི་དམ་ཚིག་བཞི་ལ་སྟེ། ཁམས་གསུམ་བྱང་བསྒྱུར། དུས་གསུམ་རྩ་བསྒྱུར་ འཁོར་བ་གནས་བསྒྱུར། སྲིད་གསུམ་ཡོངས་སྒྲོལ་དུ་ལྟ་བའོ། །གཉིས་པ་སྤྱོད་པ་རྒྱུན་གྱི་དམ་ཚིག་བཞི་སྟེ། དགྲ་བཞི་སྤང་བ་ནི། ལེ་ལོའི་དགྲ། གཉིད་ཀྱི་དགྲ། མྱོས་གྱུར་གྱི་དགྲ། གསང་བའི་དགྲ་སྤང་བའོ། གསུམ་པ་གལ་མདོ་ངེས་པའི་དམ་ཚིག་ལ་བཅུ་གཉིས་ཏེ། དམ་ཉམས་པའི་མདོ་བཞི། མ་ཁྲེལ་བའི་ཚུལ་བཞི། མཐར་ཕྱིན་པའི་རྟགས་བཞི། དང་པོ་ནི། རྩལ ལག། ཟླས་མ། ཞལ་གྱིས་མ་ཉམས་པ་བཞིའོ། །གཉིས་པ་ནི། སློབ་དཔོན། མཆེད། ལྕམ། ཡིད་དམ་རང་སེམས་ཀྱིས་མ་ཁྲེལ་བཞིའོ། །གསུམ་པ་ནི། དམན་འདུ་ཞིང་མཐུ་རྩལ་ཆེ་བ་དང། བྱིན་རླབས་ཆེ་ཞིང་རིག་པ་ཆགས་པ་དང། ཡིད་འོང་སབྱུང་ཞིང་འདོད་པ་འགྲུབ་པ་དང། མང་པོས་བཀུར་ཞིང་གྲགས་པ་ཐོབ་པ་བཞིའོ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷན་ཅིག་སྐྱེས་མའི་མཁའ་འགྲོ་
གསང་སྔགས་ཀྱི་གཞུང་ནས། མཁའ་འགྲོ་ལ་རིགས་གསུམ（ཞིང་སྐྱེས་ཀྱི་མཁའ་འགྲོ་མ། སྔགས་སྐྱེས་ཀྱི་མཁའ་འགྲོ་མ། ལྷན་སྐྱེས་ཀྱི་མཁའ་འགྲོ་མ་བཅས）དུ་ཕྱེ་བའི་ནང་ཚན་ལྷན་སྐྱེས་ཀྱི་མཁའ་འགྲོ་མ་སྟེ། གསངགསྔགས་ཀྱི་ལམ་ལ་བརྟེན་ནས་སངས་རྒྱས་ཟིནཔའི་བུད་མེད་ཀྱི་རིགས་ལ་ཟེར། འདི་ལ་དོགས་པ་གཅོད་དགོས་པའི་གནད་མང་དུ་ཡོད་ཀྱང་འདིར་ཟུར་ཙམ་ཡང་འགོད་པར་མ་ནུསསོ། །
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷག་མེད་མྱང་འདས་
དབུ་མ་རང་རྒྱུད་མན་ཆད་ཀྱིས་སྐུ་ཚེ་འདུ་བྱེད་བཏང་སྟེ། ཕུང་པོའི་ལྷག་མ་མེད་པར་མྱ་ངན་ལས་འདའ་བ་སྟེ། ཉོན་མོང་ཐམས་ཅད་སྤངས་ཤིང་ཚེ་འཕོས་པས་སྨིན་ཕུང་པོའི་རྒྱུན་ཆད་དེ་སྡུག་བསྔལ་ལམ་ཕུང་པོའི་ལྷག་མ་ཅུང་ཟད་ཀྱང་མ་ལུས་པར་མྱ་ངན་ལས་འདའ་བའོ། །བྱེ་བྲག་སྨྲ་བས་དགྲ་བཅོམ་པ་གྲོངས་ཕན་ཆད་རིག་པ་ཕྱི་མ་མཚམས་སྦྱོར་བར་འདོད་པས། སངས་རྒྱས་དང་དགྲ་བཅོམ་པ་རྣམས་ལྷག་མེད་དུ་མྱ་ངན་ལས་འདས་པའི་ཚེ་བུད་ཤིང་ཟད་པའི་མེ་བཞིན་དུ་བེམ་རིག་རྒྱུན་ཆད་པར་འདོད། དེས་ན་ལྷག་བཅས་མྱང་འདས་ཀྱི་ཚེ་མྱོན་མོངས་ཅན་གྱི་སྒྲིབ་པ་མ་ལུས་པར་སྤངས་པ་ཡོད། ལྷག་མེད་མྱང་འདས་ཀྱི་ཚེ་དེ་གཉེན་པོའི་སྟོབས་ཀྱིས་བཅོམ་པ་མ་ཡིན་ཀྱང། དེ་མེད་དེ། ལྷག་མེད་མྱང་འདས་ཀྱི་ཚེ་ཉོན་མོངས་དེ་རྣམས་ཀྱི་རྟེན་རིག་པ་རྒྱུན་ཆད་པ་ཡིན་པའི་ཕྱིར་རོ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷག་བཅས་དང་ལྷག་མེད་མྱང་འདས་
ལྷག་བཅས་ལྷག་མེད་ཀྱི་མྱང་འདས་ལའང་ཐལ་འགྱུར་བའི་ཐུན་མོང་མིན་པའི་བཞེད་ཚུལ་ཡོད་དེ། དབུ་མ་རང་རྒྱུད་པ་མན་ཆད་ཀྱིས་ཉོན་མོངས་སྤངས་པའི་མྱང་འདས་གཞིར་བྱས་པ་ལ་ཟག་བཅས་ཀྱི་ཕུང་པོའི་རྒྱུན་མ་ལོག་པ་དང་ལོག་པ་ཙམ་ལ་རིམ་བཞིན་ལྷག་བཅས་དང་ལྷག་མེད་དུ་བྱེད་ཅིང། ལུགས་འདིར་ནི་ཉོན་མོངས་སྤངས་པ་གཞིར་བྱས་པ་ལ་བདེན་སྣང་གི་ལྷག་མ་ཡོད་པ་དང་མེད་པ་ལ་རིམ་བཞིན་ལྷག་བཅས་དང་ལྷག་མེད་དུ་གསུངས་ཏེ། ཉོན་མོངས་ས་བོན་དངབཅས་པ་སྤངས་པ་ན་མྱང་འདས་ཐོབ་ལ་དེ་ཡང་ཉོན་མོངས་ཟད་ཀྱང་དེའི་བག་ཆགས་ཀྱི་འཁྲུལ་བའི་ལྷག་མ་དང་བཅས་པ་ནི་ལྷག་བཅས་མྱང་འདས་དང། འཁྲུལ་བའི་ལྷག་མ་མེད་པའི་མྱང་འདས་ནི་ལྷག་མེད་མྱང་འདས་ཡིན། དེའི་དབང་གིས་ཐོབ་པའི་ཚེ་ཡང་ལྷག་མེད་སྔོན་ལ་ཐོབ་ཅིང། དེའི་རྗེས་སུ་ལྷག་བཅས་མྱང་འདས་ཐོབ་པར་གསུངས་ཏེ། ལྷག་མེད་མྱང་འདས་ནི་ཉན་རང་དགྲ་བཅོམ་མཉམ་བཞག་པའི་རྒྱུད་ཀྱི་བདག་འཛིན་གཉིས་ས་བོན་དང་བཅས་པ་སྤངས་པས་ཁྱད་པར་དུ་བྱས་པའི་དེ་བཞིན་ཉིད་དང། ལྷག་བཅས་མྱང་འདས་ནི་ཉན་རང་དགྲ་བཅོམ་རྗེས་ཐོབ་པའི་རྒྱུད་ཀྱི་དེ་འདྲ་བའི་དེ་བཞིན་ཉིད་ལ་བྱེད་པའི་ཕྱིར་རོ། ཐེག་བསྡུས་ལས། མི་ཞིག་མིག་ནི་བཙུམ་པ་ལྟར། །རྣམ་རྟོག་མེད་པའི་ཤེས་དེ་འདྲ། །ཞེས་མཉམ་བཞག་སྣང་མེད་པ་དང། དེ་ཉིད་མིག་ནི་ཕྱེ་བ་ལྟར། །དེ་རྗེས་ཐོབ་པའི་ཤེས་དེ་འདྲ། །ཞེས་གསུངས་པ་ལྟར་རོ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷན་ཅིག་དམིགས་པར་ངེས་པ་
རྒྱ་གར་གྱི་སློབ་དཔོན་ཤེས་རབ་འབྱུང་གནས་སྦས་པས་བརྩམས་པའི་ཚད་མའི་གཞུང་ཞིག པཎྜི་ཏ་ཤཱནྜི་བྷ་དྲ་དང་ལོ་ཙཱ་བ་འགྲོ་སེང་དཀར་ཤཱཀྱ་འོད་ཀྱི་འགྱུར།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷན་ཅིག་བརྗོད་པའི་རྒྱན་གསུམ་
དོན་རྒྱན་སུམ་ཅུ་སོ་ལྔའི་ནང་གསེས་སུམ་ཅུ་རྩ་གཅིག་པ་ལྷན་ཅིག་སརྗོད་པའི་རྒྱན་ནི་བརྗོད་འདོད་ཀྱི་དངོས་པོ་གང་ཡང་རུང་བའི་ཡོན་ཏན་དང་བྱ་བ་རྣམས་དུས་མཉམ་དུ་བརྗོད་པའི་རྒྱན་ཞིག་སྟེ། དེའི་ནང་གསེས་རྣམ་གྲངས་གསུམ་ནི། ཡོན་ཏན་ལྷན་ཅིག་བརྗོད་པ་དང། བྱ་བ་ཐ་དད་པའི་ལྷན་ཅིག་བརྗོདཔ། བྱ་བ་གཅིག་པའི་ལྷན་ཅིག་བརྗོད་པ་བཅས་སོ།
ལྷམ་འཇའ་ཆེན་
སྔར་བོད་ཀྱི་སྐུ་དྲག་ཀྱི་ལྷམ་བྱེ་བྲག་ཅིག
ལྷན་ཅིག་བརྗོད་པའི་རྒྱན་གསུམ་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷམ་འཇའ་ཆེན་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷམ་བུ་ཆུ་བཤེར་
སྲིན་འབུ་ཞིག་གི་མིང་།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷམ་རས་ཟོམ་སག་མཐིལ་མ་
ལྷམ་རས་ཟོམ་གྱི་མཐིལ་དུ་ཀོ་བའི་རྡོག་པ་བརྒྱབ་པའི་རིགས།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷའི་བུའི་བདུད་
བདུད་བཞིའི་ཡ་གྱལ་ཞིག་སྟེ། དབུད་དགའ་རབ་དབང་ཕྱུག་སོགས་འདོད་ཁམད་ཀྱི་ལྷའི་བུ་རྣམས་སྐྱེ་བོ་གཞན་རྣམས་རང་ལས་ལྷག་པར་མི་གྱུར་སྙམ་པའི་ཕྲག་དོག་དབང་གིས་ཟག་པ་ཟད་བྱེད་ཀྱི་ལམ་མངོན་དུ་བྱེད་པའི་གང་ཟག་ལ་འདོད་ཡོན་རྣམས་ལ་ཆགས་པར་བྱེད་པའི་མདའ་ལྔ་ལ་སོགས་པ་འཕངས་ཏེ་བར་ཆད་བྱེད་པའི་རིགས་ཤིག་གོ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷའི་དབང་པོ་བརྒྱ་བྱིན་ལ་བཙུན་མོ་བཞི་
ཆེ་བ་ཤ་མཚམས་མ་ལ་བུ་བཅུ་གཉིས་ཡོད། དེ་འོག་ཟླ་མཚམས་མ་ལ་ཉི་ཟླའི་བུ་བདུན་ཡོད། དེ་འོག་ཤ་ཙི་ཀ་ལ་དྲག་པོའི་བུ་བདུན་ཡོད། ཆུང་བ་ཡེ་སྲིད་མ་ལ་སྟོབས་ལདན་གྱི་བུ་དྲུག་ཡོད། དེ་ལྟར་སུམ་ཅུ་རྩ་གཉིས། བརྒྱ་བྱིན་རང་དང་སུམ་ཅུ་རྩ་གསུམ་ཞེས་གསུངས་སོ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷན་ཅིག་བྱེད་རྐྱེན་
རང་གི་འབྲས་བུའི་ཉེར་ལེན་གྱི་རྒྱུ་དང་ལྷན་ཅིག་ཏུ་རང་གི་རྫས་རྒྱུན་མ་ཡིན་པར་གཙོ་བོར་སྐྱེད་བྱེད་དེ། དེའི་མཚན་ཉིད། དཔེར་ན། གཟུགས་རང་གི་རྫས་ེགྱུན་མ་ཡིན་པར་རྫས་སུ་གཙོ་བོར་སྐྱེད་བྱེད་དེ། གཟུགས་ཀྱི་ལྷན་བྱེད་རྐྱེན་ཡིན་པའི་མཚན་ཉིད་ཡིན་པ་ལྟ་བུའོ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷའི་གཙོ་བོ་གསུམ་
ཚངས་པ་དང། དབང་ཕྱུག ཁྱབ་འཇུག་གསུམ་མོ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷ་མིག་གི་མངོན་ཤེས་
མངོན་ཤེས་དྲུག་གི་ནང་ཚན་ཞིག་སྟེ། རང་གི་བདག་རྐྱེན་དུ་གྱུར་བའི་ལྷའི་མིག་དབང་ལ་བརྟེན་ནས་སྐྱེས་ཤིང་འཇིག་རྟེན་ཁམས་ཀྱི་གཟུགས་ཕྲ་རགས་མངོན་སུམ་དུ་མཐོང་བ་ཞིག་གོ །དཔེར་ན་ཤི་ནས་གར་སྐྱེས་ཀྱི་གཟུགས་ལ་སོགས་པ་ཡུལ་དུས་ཀྱིས་བསྐལ་བའི་ལྐོག་གྱུར་གྱི་གཟུགས་ཀྱང་མཐོང་བ་ལྟ་བུའོ།
ལྷའི་གནས་བཞི་
བསམ་གཏན་བཞི།
ལྷན་ཅིག་ཏུ་འགྲོགས་པའི་འབྲས་བུ་
སྐར་རྩིས་ཀྱི་གཞུང་ལས། རེས་གཟའ་བདུན་པོ་དེ་གཡོན་བསྐོར་དང། རྒྱུ་སྐར་ཉེད་བདུན་པོ་རླུང་འགྲོས་ཀྱིས་གཡས་བསྐོར་དུ་བགྲོད་པ་ལྷན་ཅིག་ཏུ་འཛོམས་པ་ན་འབྲས་བུ་བཟང་ངན་སྣ་ཚོགས་འབྱུང་བར་བཤད་ཅིང། དཔེར་ན། སྨན་རྩིས་ཁང་གིས་སྔ་ལོ་ལྕགས་བྱ་ལོའི་གནམ་དཔྱད་འབྲས་བཤད་མདོར་བསྡུས་བྲིས་པའི་ནང། གཟའ་བདུན་སོ་སོས་ལོ་གཅིག་རིང་འབྱུང་འགྲོས་དང་འཁྱོག་འགྲོས་ཀྱི་ཁྱད་པར་མ་བརྟེན་ནས་ཟླ་བ་སོ་སོར་ཆར་ཞོད་ཆེ་ཆུང་དང་རླུང་ཤུག། ཐན་པ། སེར་བ་སོགས་ཡོད་མེད་དང། ལོ་ཐོག་སྐྱེས་བཟང་ངན་སོགས་གསལ་བཤད་བྱས་པ་ལྟ་བུ་ཡིན།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷས་སྦྱིན་གྱི་བརྟུལ་ཞུགས་ལྔ་
ཤ་མི་ཟ་བ། འོ་མ་མི་འཐུང་བ། ལན་ཚྭ་མི་ཟ་བ། གོས་དྲས་ཤིང་དྲུབ་པ་མི་གྱོན་པ། དགོན་པར་མི་གནས་པའོ
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷས་ནང་ཆུ་མིག་བརྒྱ་དང་བརྒྱད་
དགའ་ལྡན་གྱི་མདུན་རིའི་ཤར་ངོས་ལྷས་ནང་ཟེར་བར་ཆུ་མིག་བརྒྱ་དང་བརྒྱད་ཡོད་པ་དེ་ནི་ཙོང་ཁ་པའི་ཕྱག་ཕྲེང་བྱ་ཁ་ཏས་འཁྱེར་བ་མཐོར་བས་ཕྲེང་རྡོག་རེར་ཆུ་མིག་རེ་སྐྱེས་པ་དང། འཁྱགས་པ་བཀྲ་ཤིས་ཟེར་བ་ཟླ་བ་དྲུག་པའི་ནང་མ་གཏོགས་བཞུར་གྱི་མེད་པ་དེ་ནི་ཕྲེང་བའི་མདུད་འཛིན་རེད་ཅེས་ཟེར་སྲོལ་ཡོད་འདུག
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷའི་ཆུ་ཡན་ལག་བརྒྱད་ལྡན་
《འདུལ་བ་ལུང》ལས་དྭངས་དང་བསིལ་དང་ཡང་དང་ཞིམ། །འཇམ་དང་དྲོ་དང་བསིལ་བ་བདེ། །འདི་དག་དྲི་མེད་ལྷ་ཡི་ཆུ། །ཡིད་འོང་ཡན་ལག་བརྒྱད་དུ་འདོད། །ཅེས་སོ། །མིའི་ཆུ་ཡན་ལག་བརྒྱད་ལྡན་ནི། 《དེ་ཉིད》ལས། གཙང་དང་འཇམ་དང་དག་པ་དང། །དྭངས་དང་བསིལ་དང་རྙོག་པ་མེད། །འཐུང་ན་ལྟོ་བ་མི་གནོད་དང། །མགྲིན་པ་ལ་ཡང་བྱམས་པ་སྟེ། །འདི་དག་ཡན་ལག་བརྒྱད་ལྡན་ཆུ། །ཞེས་པ་སྟེ། ༡.དྭངས། ༢.བསིལ། ༣.ཡང། ༤.ཞིམ། ༥.འཇམ། ༦.དྲོ། ༧.གཙང། ༨.བདེ་བཅས་སོ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷུང་བཟེད་སྤྱོད་ཚུལ་བཅུ་བཞི་
ཉེས་བྱས་བརྒྱ་དང་བཅུ་གསུམ་ལ་གཟིགས།
ལྷུང་བཟེད་བསྐྱམས་པ་
ལྷུང་བཟེད་ནང་ཆུ་བླུགས་ཏེ་བཤལ་བའི་མིང།
ལྷུང་བཟེད་སྤྱོད་ཚུལ་བཅུ་བཞི་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷུང་བཟེད་བསྐྱམས་པ་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷུང་བཟེད་ཀྱི་རུང་བ་ལྔ་
རྒྱུའི་རུང་བ་ས་རྡོ་ལྕགས་གསུམ་གང་རུང་ལས་བྱས་པ། ཁ་དོག་གི་རུང་བ་བྱ་རོག་གི་མིག་ལྟར་ནག་པ། དབྱིབས་ཀྱི་རུང་བ་སྒོ་ང་ཕྱེད་བཅད་ལྟར་ཟླུམ་པ། ངོ་བོའི་རུང་བ་ལྷན་པ་ལྔ་ཡན་ཆད་མ་ཕོག་ཅིང་ལོངས་སྤྱོད་བཟོད་པ། ཆོ་གའི་སྒོ་ང་ནས་རུང་བ་བྱིན་གྱིས་བརླབས་པའོ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷུན་པོའི་གྲུབ་ཆེན་བཞི་
རི་རབ་ལྷུན་པོ་ནི་ཤར་ཤེལ་དང། ལྷོ་བེེཌཱུརྱ། ནུབ་པདྨ་རཱཀ། བྱང་གསེར་ལས་གྲུབ་པས་སོ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷུན་གྲུབ་
འབད་རྩོལ་ལ་མི་ལྟོས་པར་རང་བཞིན་གྱིས་གྲུབ་པ་སྟེ། སངས་རྒྱས་རྣམས་ཀྱི་སྐུ་གསུངས་ཐུགས་ཀྱི་མཛད་པ་འཕྲིན་ལས་མཐའ་ཡས་པས་གདུལ་བྱ་བསམ་གྱིས་མི་ཁྱབ་པའི་དོན་འབད་མེད་ལྷུན་གྱིས་གྲུབ་པར་བྱེད་པ་ཞིག་སྟེ། ཞིབ་པ་ཕ་སྡེའི་ནང་འཕྲིན་ལས་ཞེས་པའི་ཚིག་འགྲེལ་ལ་གཟིགས།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷུང་བཟེད་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷུར་ལེན་
མ་སྐུལ་དང་བླངས་ཀྱི་ཧུར་བརྩོན།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷེའུ་
བྲང་དཀྱིལ་གྱི་ལྷེན་གྱི་མིང་སྟེ《ཏུན་ཧོང་གསོ་རིག་ཡིག་ཆ》ལས་ནུ་མཇིང་གཉིས་ཀྱི་བར་བྲང་གི་ལྷེའུ་ཀྱིབ་ཀྱིབ་པོ་དབྱེ་བའི་མཚམས་སུ་བཏབ་ན་ཞེས་པ་ལྟ་བུའོ། །
ལྷོ་གཉའ་རི་ཡག་པོའི་སྣ་
གཙང་གི་ཤངས་གཞོང་པ་ཚལ་ནས་རྩིས་པའི་ལྷོ་ཕྱོགས་གཉའ་ནམ་གྱི་ས་མིང་ཞིག
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷུན་གྲུབ་མཁར་ཤུལ་
དེ་སྔའི་ལྷུན་གྲུབ་རྫོང་གནས་ཡུལ་རི་སྟེང་གི་མཁར་ཤུལ་དེ་རབ་བྱུང་འཅུ་དྲུག་པའི་ས་ཕག（༡༩༥༩）ལོ་ཡན་དེ་སྔའི་བོད་ས་གནས་སྲིད་གཞུང་གི་ལྷུན་གྲུབ་རྫོང་གནས་ཡུལ་ཡིན་པ་དང། ཐོག་བརྩེགས་དགུ་ལྡན་གྱི་མཁར་དབུས་དམར་པོ་དང། མཐའ་སྐོར་དཀར་པོ། མཐར་གྱང་གི་ལྕགས་རི་ཆེན་པོ་ཞིག་བཅས་ཡོད་དེ་ལོ་རྒྱུས་ཡུན་རིང་ལྡན་ལ། རྒྱབ་ཕྱོགས་ཀྱི་རྟ་ལམ་དང་ཉེ་འགྲམ་གྱི་ཆུ་མིག་མ་བཅོས་ལྷུན་གྱིས་གྲུབ་པ། ཕག་གྲུའི་དབང་བསྒྱུར་དང། སྟག་ལུང་པས་འཕན་ཡུལ་འཛིན་སྐྱོང། དགའ་ལྡན་ཕོ་བྲང་གི་དབང་བསྒྱུར་བཅས་གང་གི་དུས་སུ་ཡང་དེ་གར་གནས་གཞི་བྱས་ནས་འཛུགས་སྐྲུན་རྒྱ་བསྐྱེད་དང་ཉམས་གསོ་ཐེངས་འགའ་ཤས་བྱས་ཐོག་རིག་དངོས་འབོར་ཆེན་ཡང་ཡོད་འདུག དམངས་གཙོའི་བཅོས་བསྒྱུར་སྐབས་ལྷུན་གྲུབ་རྫོང་མི་དམངས་སྲིད་གཞུང་འཛུགས་རྒྱུའི་ལས་དོན་ཡང་དེ་གར་བྱས། རིག་གསར་སྐབས་ཕྱི་ནང་ཚང་མ་གཏོར་བར་བརྟེན་ད་ལྟ་གྱང་ཤུལ་ཞིག་མཐོང་རྒྱུ་ཡོད།
ལྷོ་ནུབ་ན་འདྲེའི་འདུན་ས་
ལོ་རྒྱུས་མང་པོ་ཞིག་ཏུ་ལྷོ་ནུབ་ཟླ་བ་ཚལ་ཞེས་དང་འགའ་ཞིག་ཏུ་གླ་བའི་ཚལ་ཞེས་མི་འདྲ་བ་བྱུང་བ་ལས། དོན་དུ་ནི་ལྕགས་པོ་རི་དང་ལྷ་ས་གཙུག་ལག་ཁང་གཉིས་བར་གྱི་ནགས་ཚལ་ནང་དུག་ཤིང་སྡོང་པོ་རྐང་གཅིག་ཡོད་ས་དེར་མཚན་མོ་ལྷ་འདྲེ་རྣམས་འཚོགས་ས་ཡིན་ཅེས《རྒྱལ་རབས་གསལ་བའི་མེ་ལོང》སོགས་མང་པོར་གསལ།
ལྷོ་ནུབ་ཡུགས་མའི་ཤར་རི་
ལྷ་སའི་ལྷོ་ནུབ་ཀྱི་ཕྱོགས་གཙང་པོའི་འགྲམ་གྱི་རི་རྒྱུད་སྡིག་པ་རྭ་ཅན་གྱི་གཟུགས་དབྱིབས་དོད་པ་དེ་ཡིན་པར《རྒྱལ་རབས་གསལ་བའི་མེ་ལོང》སོགས་ལོ་རྒྱུས་མང་པོར་གསལ་ཞིང། དེ་ནི་དེང་སང་བྱ་སྐྱག་དཀར་པོ་ཟེར་བའི་རི་དེ་ཡིན་པ་འབྲས་སྤུངས་རྒཡབ་ཀྱི་དགེ་འཕེལ་རི་རྩེ་ནས་བལྟས་ན་གསལ་པོར་མཐོང་།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷོ་སྒོ་མེ་ལོང་ཅན་
འཇམ་དབྱངས་གསུང་བྱོན་བཞུགས་སའི་ཐད་ཀྱི་ལྷ་ཁང་སྟེ། སྲོང་བཙན་སྒམ་པོ་སྐུ་འདས་པའི་གཏམ་ཐང་རྒྱལ་རབས་ཀྱིས་ཐོས་རྗེས་བོད་ལ་དམག་བཏང་བའི་གཏམ་ཞིག་ཐོས་པ་དང། ཇོ་བོ་ཤཱཀྱ་མུ་ནེ་ལྷོ་སྒོའི་གཙང་ཁང་ཞིག་ནང་སྦས་ཏེ་སྒོ་ལ་འདག་ཞལ་བཏང་སྟེ་བཀག ཞལ་བའི་སྟེང་གི་ལྡེབས་བྲིས་སུ་རྗེ་བཙུན་འཇམ་དཔལ་དབྱངས་བྲིས་པ་དེས་གསུང་བྱོན་མྱོང་བར་གྲགས།
༼དུང་དཀར་ཚིག་མཛོད་ཆེན་མོ་༽ལས་བཏུས།